sagorsarker/bangla-wikipedia huggingface dataset:
হাসান ফকরী

হাসান ফকরী (জন্ম: ৭ অক্টোবর, ১৯৫২) বাংলাদেশের একজন কবি, গীতিকার, নাট্যকার ও প্রাবন্ধিক। তিনি ১৯৯৩ সালে চলচ্চিত্রের জন্য শ্রেষ্ঠ গীতিকার পুরস্কার অর্জন করেন। তিনি মাওবাদী রাজনৈতিক আদর্শে বিশ্বাসী একজন কর্মী। তিনি পর্যাস নামে একটি পত্রিকা সম্পাদনা করেন। তিনি সাংস্কৃতিক সংগঠন গণমুক্তির গানের দলের সহ সভাপতি।
তিনি রিকাবী বাজার মুন্সীগঞ্জ এ জন্মগ্রহণ করেন। তার পিতার নাম আবদুল করিম এবং মাতার নাম মজিলাল বেগম। পেশাগত জীবনে তিনি মুভিটোন অডিও, ভিজুয়াল প্রমোটার্সের মহাব্যবস্থাপক ছিলেন। হাসান ফকরী ১৯৯৩ সালে কাজী হায়াৎ পরিচালিত চাঁদাবাজ চলচ্চিত্রের "মুক্তিযোদ্ধা কোথায় তুমি" গানটির জন্য শ্রেষ্ঠ গীতিকার হিসেবে লাভ করেন জাতীয় চলচ্চিত্র পুরস্কার।
</div>
</div>
</div>
</div>
হাসান ফকরীর লেখালেখির কারণে ১৯৬৯ থেকেই সম্পর্ক প্রখ্যাত সংগীত পরিচালক, জনপ্রিয় সুরকার আজাদ রহমানের সাথে পরিচিতি ঘটে। ১৯৭৫ সাল থেকে প্রায় ৩৫ বছর সার্বক্ষণিক ভাবে কাজ করেছেন আজাদ রহমানের সাথে।
হাসান ফকরী শিল্পী মাহবুব কামরানের প্রথম মৃত্যুবার্ষিকী উপলক্ষ্যে আয়োজিত স্মরণসভায় ৩১ আগস্ট, ২০১২ অংশগ্রহণ করেন এবং বক্তব্য প্রদান করেন। তিনি চুনারুঘাটে গণসঙ্গীত শিল্পী হেমাঙ্গ বিশ্বাসের জন্মশতবর্ষ উদ্‌যাপন উপলক্ষ্যে আয়োজিত অনুষ্ঠানে ২০১২ সালের ডিসেম্বরে অংশগ্রহণ করেন এবং বক্তব্য প্রদান করেন। ২০১৩ সালের আগস্টে সাভার রানা প্লাজা স্থলে শহীদ বেদি নির্মাণ অনুষ্ঠান উদ্বোধনের সময় উপস্থিত ছিলেন। এছাড়াও তিনি ২০১৫ সালের ডিসেম্বরে ফয়েজ আহমেদ-এর ৩য় মৃত্যুবার্ষিকী উপলক্ষ্যে ঢাকা বিশ্ববিদ্যালয়ের টিএসসির ৩য় তলায় অনুষ্ঠিত স্মরণসভায় সভাপতিত্ব করেন। হাসান ফকরী আগস্ট ১৯, ২০১৬ তারিখে বাংলাদেশে রাজধানীর জাতীয় প্রেসক্লাবে চীনের সর্বহারা সাংস্কৃতিক বিপ্লবের ৫০তম বার্ষিকী উদ্‌যাপনের অনুষ্ঠানে সভাপতিত্ব করেন।
টমাস রো

স্যার টমাস রো () (c. ১৫৮১ – ৬ নভেম্বর ১৬৪৪) ছিলেন একজন এলিজাবেথীয় এবং জ্যাকোবীয় যুগের ইংরেজ কূটনীতিক। তিনি ১৬১৪ থেকে ১৬৪৪ সনের বিভিন্ন সময়ে হাউজ অফ কমন্সে বসতেন। তিনি ছিলেন বিদগ্ধ পণ্ডিত এবং শিক্ষানুরাগী ব্যক্তিত্ব।
বাণিজ্যের ক্ষেত্রে সুনজর পাবার আশায় ১৬১৫ খ্রিষ্টাব্দে স্যার টমাস রো ইংল্যান্ডের রাজা প্রথম জেমস-এর দূতরূপে নির্ভেজাল বাণিজ্যনীতি নিয়ে সম্রাট জাহাঙ্গীরের দরবারে আসেন এবং আজমীর, মাণ্ডু ও আহমদাবাদে ১৬১৮ পর্যন্ত তিন বছর অবস্থান করেন।
শান্ত-মারিয়াম ইউনিভার্সিটি অব ক্রিয়েটিভ টেকনোলজি

শান্ত-মারিয়াম ইউনিভার্সিটি অব ক্রিয়েটিভ টেকনোলজি (বাংলায়ঃ শান্ত-মরিয়ম সৃজনশীল প্রযুক্তি বিশ্ববিদ্যালয়) বাংলাদেশের ঢাকা জেলার উত্তরায় অবস্থিত একটি বেসরকারি বিশ্ববিদ্যালয়। বিশ্ববিদ্যালয়টি ২০০৩ সালে প্রতিষ্ঠিত হয়।
বিশ্ববিদ্যালয়টির নামকরণ করা হয় এর প্রতিষ্ঠাতা মো. ইমামুল কবির শান্ত ও তার স্ত্রী তাহমিনা চৌধুরী কবির মারিয়ামের নামানুসারে। বিশ্ববিদ্যালয়টির বর্তমানে ৬টি ক্যাম্পাস রয়েছে যার মধ্যে উত্তরায় ৪টি, লালমাটিয়ায় ১টি ও আশুলিয়ায় ১টি।
নিম্নোক্ত ব্যক্তিবর্গ বিশ্ববিদ্যালয়টির উপাচার্য হিসেবে দায়িত্ব পালন করেন:
শান্ত-মারিয়াম ইউনিভার্সিটি অব ক্রিয়েটিভ টেকনোলজি এ তিনটি অনুষদ রয়েছে। সেগুলো হলো যথাক্রমেঃ
এম৬১ ভালকান

এম৬১ ভালকান একটি ৬ ব্যারেল বিশিষ্ট বায়ু শীতলীকৃত গ্যাটলিং স্টাইল কামান যেটি ২০ মিলিমিটার ক্যালিবার উচ্চহারে ছুঁড়তে পারে। এটি ৫০ বছর ধরে মার্কিন যুক্তরাষ্ট্রের সশস্ত্রবাহিনীতে প্রধান ফিক্সড উইং এয়ারক্রাফট কামান হিসেবে ব্যবহৃত হচ্ছে।
ভালকান একটি গ্যাটলিং গান। ব্যারেল গুচ্ছের প্রতি ঘূর্ণনে এর প্রত্যেকটি ব্যারেল একবার করে গুলি ছুঁড়ে। একাধিক ব্যারেল হওয়ায় এটি প্রতি সেকেন্ডে ১০০টি গুলি ছুঁড়তে পারে এবং ব্যারেল ক্ষয় ও তাপ উৎপাদন হ্রাস করে অস্ত্রের আয়ু বৃদ্ধি করে।
হোয়াইট ফ্যাঙ

হোয়াইট ফ্যাঙ () মার্কিন ঔপন্যাসিক জ্যাক লন্ডনের লেখা একটি বিখ্যাত কিশোর অ্যাডভেঞ্চার উপন্যাস। এটি প্রথমে পর্বক্রমে আউটিং ম্যাগাজিনে প্রকাশিত হয় ১৯০৬ সালে। এই বইটি ১৯ শতকের কানাডার ইউকন টেরিটোরির ক্লন্ডিক গোল্ড রাশের সময়কে নিয়ে লেখা, এবং মূল চরিত্রে রয়েছে হোয়াইট ফ্যাঙ নামের এক নেকড়েকুকুর। "হোয়াইট ফ্যাঙ" জ্যাক লন্ডনের লেখা সবচেয়ে জনপ্রিয় "দ্য কল অব দি ওয়াইল্ড" মত অনেকটা একই ধরনের উপন্যাস।
সুখোই

জেএসসি সুখোই কোম্পানি (রাশিয়ান: ПАО «Компания „Сухой“», রাশিয়ান উচ্চারণ: [sʊˈxoj]) ছিল একটি প্রধান সোভিয়েত এবং বর্তমানে একটি রাশিয়ান বিমান প্রস্তুতকারক কোম্পানি, যার সদর দপ্তর বেগোভয় , উত্তর প্রশাসনিক ওক্রুগ, মস্কো,[3] যেখানে উভয়ই ধরনের বিমানের ডিজাইন করা হয়, যথা: বেসামরিক এবং সামরিক বিমান। এটি সুখোই ডিজাইন ব্যুরো (OKB-51, ডিজাইন অফিস উপসর্গ Su) হিসাবে 1939 সালে পাভেল সুখোই দ্বারা প্রতিষ্ঠিত হয়েছিল। ফেব্রুয়ারী 2006-এ, রাশিয়ান সরকার সুখোইকে মিকোয়ান, ইলিউশিন, ইরকুট, তুপোলেভ এবং ইয়াকোলেভের সাথে যুক্ত করে ইউনাইটেড এয়ার ক্রাফট কর্পোরেশন নামে একটি নতুন কোম্পানি হিসেবে চালু করে ।
ব্যুরো তৈরির নয় বছর আগে, সোভিয়েত রাশিয়ান মহাকাশ প্রকৌশলী পাভেল সুখোই দল নং-এর দায়িত্ব নেন।  1930 সালের মার্চ মাসে CAHI-এর AGOS এভিয়েশন, ফ্লাইং বোট এভিয়েশন এবং এয়ারক্রাফ্ট প্রোটোটাইপ ইঞ্জিনিয়ারিং সুবিধা। সুখোই-এর নেতৃত্বে, ভবিষ্যত ডিজাইন ব্যুরোর দল গঠন করা শুরু করে।  Tupolev OKB-এর অধীনে দলটি I-3, I-14, এবং DIP-এর মতো পরীক্ষামূলক যোদ্ধা তৈরি করেছিল, একটি রেকর্ড-ব্রেকিং RD বিমান, Tupolev ANT-25, বিখ্যাত সোভিয়েত বৈমানিক ভ্যালেরি চকালভ এবং মিখাইল গ্রোমভ দ্বারা উড্ডয়ন করেছিল  , এবং দূরপাল্লার বোমারু বিমান যেমন Tupolev TB-1 এবং Tupolev TB-3।
1936 সালে, সোভিয়েত ইউনিয়নের নেতা জোসেফ স্ট্যালিন একটি বহু-ভূমিকা যুদ্ধ বিমানের জন্য একটি প্রয়োজনীয়তা জারি করেছিলেন।  ফলস্বরূপ, সুখোই এবং তার দল 1937 সালে BB-1, একটি রিকনেসান্স বিমান এবং হালকা বোমারু বিমান তৈরি করে। BB-1 অনুমোদিত হয়েছিল এবং 29 জুলাই, 1939 সালের একটি সরকারি রেজোলিউশনের অধীনে, সুখোই OKB, OKB-51 হিসাবে মনোনীত হয়েছিল।  সুখোই ডিজাইন ব্যুরো নামে পরিচিত, উড়োজাহাজের জন্য উত্পাদন সেট করার জন্য তৈরি করা হয়েছিল।  BB-1 একই বছরে সোভিয়েত বিমান বাহিনী দ্বারা প্রবর্তিত এবং পরে গৃহীত হয়েছিল।  এক বছর পরে, BB-1 পরে সুখোই Su-2 মনোনীত হয়।  মোট 910টি Su-2 বিমান তৈরি করা হয়েছে।  রেজোলিউশনটি সুখোইকে প্রধান ডিজাইনারও করেছে, ডিজাইন ব্যুরোর সুখোই এর দলকে স্বতন্ত্র মর্যাদা দিয়েছে এবং ইউক্রেনের খারকিভের প্রোডাকশন এয়ারক্রাফ্ট প্ল্যান্ট নং 135-এ ব্যুরোকে স্থানান্তর করেছে।  যাইহোক, সুখোই এর অবস্থান নিয়ে সন্তুষ্ট ছিল না, কারণ এটি মস্কোর বৈজ্ঞানিক মেরু থেকে বিচ্ছিন্ন ছিল।  সুখোই পরবর্তীতে ব্যুরোটিকে মস্কোর পডমোসকোভয়ের এরোড্রোমে স্থানান্তরিত করে, 1940 সালের মধ্যে অর্ধেক স্থানান্তর সম্পন্ন করে। সুখোই আরেকটি সমস্যার সম্মুখীন হয়: মস্কোতে ব্যুরোটির কোন উৎপাদন লাইন ছিল না, ফলে সুখোই এর কিছুই করার ছিল না বলে এটিকে অকেজো করে দেয়।
সুখোই এর এসইউ-২৪, এসইউ-২৫, এসইউ-২৭, এসইউ-৩০, এসইউ-৩৪, এসইউ-৩৫ এবং এসইউ-৩৩ এয়ারক্রাফটসমূহ রাশিয়ান বিমানবাহিনী ও নৌবাহিনীতে ব্যবহৃত হয়। সুখোই অ্যাটাক এবং জঙ্গিবিমানসমূহ আর্মেনিয়া, চীন, ভারত, পোল্যান্ড, চেক প্রজাতন্ত্র, ইরাক, স্লোভাকিয়া, হাঙ্গেরি, জর্জিয়া,জার্মানি, সিরিয়া, আলজেরিয়া, উত্তর কোরিয়া, ভিয়েতনাম, মালয়েশিয়া, আফগানিস্তান, ইয়েমেন, মিশর, লিবিয়া, ইরান, অ্যাঙ্গোলা, ইথিওপিয়া, পেরু, ইরিত্রিয়া এবং ইন্দোনেশিয়াকে সরবরাহ করা হয়েছে। ২০০৬ সালের জুলাইয়ে ভেনেজুয়েলা ৩০টি এসইউ-৩০ ক্রয়ের জন্য চুক্তি করে। রপ্তানি চুক্তি অনুসারে ২০০০ এর অধিক সুখোই এয়ারক্রাফট বিভিন্ন দেশে সরবরাহ করা হয়েছে।
সিটিগ্রুপ

সিটিগ্রুপ ইনকর্পোরেটেড বা সিটি হল আমেরিকান বহুজাতিক আর্থিক সেবা প্রদানকারী প্রতিষ্ঠান যার সদর দফতর অবস্থিত যুক্তরাষ্ট্রের নিউ ইয়র্ক সিটির ম্যানহ্যাটনে। সিটিগ্রুপের সৃষ্টি হয়েছিল পৃথিবীর ইতিহাসে সর্ববৃহৎ মার্জারের মাধ্যমে। ১৯৯৮ সালের অক্টোবর মাসে আমেরিকার ব্যংকিং শিল্পের অন্যতম বৃহত্তম গ্রুপ সিটিকর্প এবং ট্রাভেলার্স গ্রুপের মধ্যে এই মার্জার সংঘটিত হয়েছিল। ২০১২ সালে সিটিগ্রুপ এর প্রতিষ্ঠার ২০০ বছর উৎযাপন করে। এটি সম্পদের দিক দিয়ে বর্তমানে যুক্তরাষ্ট্রের তৃতীয় বৃহত্তম সম্পদ ব্যবস্থাপনাকারী সংস্থা। সিঙ্গাপুর এবং মধ্যপ্রাচ্যের শেয়ারহোল্ডাররা এই গ্রুপের বৃহত্তম অংশের মালিক।
আর্থিক পরিসেবা নেটওয়ার্কের দিক দিয়ে সিটিগ্রুপ প্ররথিবীর সর্ববৃহৎ আর্থিক সেবা প্রদানকারী কোম্পানি। পৃথিবীর ১৪০ টি দেশে এর প্রায় ১৬,০০০ শাখা অফিস রয়েছে। বর্থমানে এর কর্মকর্তা ও কর্মচারীর সংখ্যা প্রায় ২৬০,০০০। এছাড়াও ১৪০ টি দেশে সিটিগ্রুপ প্রায় ২০০ মিলিয়ন গ্রাহককে সেবা প্রদান করে থাকে। সিটিগ্রুপ হল যুক্তরাষ্ট্রের ট্রেজারি সিকিউরিটি কেনাবেচার প্রাথমিক ডিলার। ফোর্বস ম্যাগাজিনের মতে ২০০৮ সালের বিশ্ব আর্থিক মন্দার আগ পর্যন্ত সিটিগ্রুপ ছিল পৃথিবীর সর্ববৃহৎ আর্থিক প্রতিষ্ঠান। তবে বর্তমানে ফোর্বসের তালিকায় পৃথিবীর বৃহত্তম কোম্পানিগুলোর তালিকায় এটি পৃথিবীর ২০তমস্থানে নেমে এসেছে।
দ্য স্টোলেন আর্থ

দ্য স্টোলেন আর্থ () হচ্ছে ব্রিটিশ বিজ্ঞান নির্ভর টিভি সিরিজ ডক্টর হু-এর ৭৫০ পর্বের চতুর্থ সিরিজের ১২তম পর্ব। এই পর্বের লেখক ছিলেন শো পরিচালক ও প্রধান লেখক রাসেল টি ডেভিস এবং এটি মুলত ছিল দুটি পর্ব "দ্য সারা জেইন অ্যাডভেঞ্চার্স" এবং টর্চউড এর সংযোজিত গল্প। এর শেষ গল্প ছিল "জার্নি'স এন্ড"। এটি প্রথম বিবিসিতে ২৮জুন ২০০৮ সালে সম্প্রচার হয়েছিল।
এই পর্বে, সমসাময়িক পৃথিবী এবং অন্যান্য ২৬টি গ্রহ কিছু রোবট দ্বারা তাদের স্রষ্টা ডেভ্রস ও ডালেক কান চুরি করায় নিজেদের বড় করার জন্য। যখন ডক্টর ডেভিড টেনান্ট এবং তার সাথী ক্যাথারিন টেট পৃথিবী খুজতে যায়
আর্চার জন পোর্টার মার্টিন

আর্চার জন পোর্টার মার্টিন CBE FRS (১ মার্চ ১৯১০ - ২৮ জুলাই ২০০২)একজন ইংরেজ রসায়নবিজ্ঞানী। তিনি ১৯৫২ সালে পার্টিশন ক্রোমাটোগ্রাফি আবিষ্কারের জন্য রিচার্ড সিনজের সাথে রসায়নে নোবেল পুরস্কার লাভ করেন।
মার্টিন বেডফোর্ড স্কুল ও কেমব্রিজ বিশ্ববিদ্যালয় এ পড়াশোনা করেন।
১৯৪৩ সালে তিনি জুডিথ বাগেনাল (১৯১৮-২০০৬) কে বিয়ে করেন এবং একসাথে তাদের দুই ছেলে ও তিন মেয়ে হয়। জীবনের শেষ বছরগুলোতে তিনি আলৎসহাইমারের রোগে ভুগছিলেন।
আর্চার জন পোর্টার মার্টিন ১৯৫২ সালে পার্টিশন ক্রোমাটোগ্রাফি আবিষ্কারের জন্য রিচার্ড সিনজের সাথে রসায়নে নোবেল পুরস্কার লাভ করেন।
রিচার্ড লরেন্স মিলিংটন সিঞ্জ

রিচার্ড লরেন্স মিলিংটন সিঞ্জ FRS FRSE FRIC FRSC MRIA (লিভারপুল, ২৮ অক্টোবর ১৯১৪ - নরউইচ, ১৮ আগস্ট ১৯৯৪) একজন ব্রিটিশ প্রাণরসায়নবিদ। পার্টিশন ক্রোমাটোগ্রাফি আবিষ্কারের জন্য আর্চার মার্টিনের সাথে ১৯৫২ সালে রসায়নে নোবেল পুরস্কার লাভ করেন। 
রিচার্ড লরেন্স মিলিংটন সিঞ্জ ১৯২৮ সালের ২রা অক্টোবর লিভারপুলের পশ্চিম কিরবিতে জন্মগ্রহণ করেন। তিনি লরেন্স মিলিংটন সিঞ্জ এবং ক্যাথরিন সি সোয়ান এর পুত্র।
সিঞ্জ ওয়েলিংটনের ওল্ড হল, শ্রপশায়ারে এবং উইনচেস্টার কলেজে পড়াশোনা করেন। এরপর তিনি কেমব্রিজের ট্রিনিটি কলেজে রসায়ন নিয়ে পড়াশোনা করেন।
১৯৪৩ সালে সিনজে অ্যান ডেভিস স্টিফেনকে (১৯১৬ - ১৯৯৭) বিয়ে করেন। অ্যান স্টিফেন ছিলেন মনোবিজ্ঞানী কারিন স্টিফেন এবং মনোবিজ্ঞানী অ্যাড্রিয়ান স্টিফেনের মেয়ে। অ্যানের বোন জুডিথ ডকুমেন্টারি শিল্পী এবং ফটোগ্রাফার নাইজেল হেন্ডারসনকে বিয়ে করেছিলেন।
টোমাস বাখ

টোমাস বাখ (; জন্ম: ২৯ ডিসেম্বর, ১৯৫৩) ভুরৎসবুর্গ শহরে জন্মগ্রহণকারী সাবেক জার্মান অসিক্রীড়াবিদ। তিনি আন্তর্জাতিক অলিম্পিক কমিটির নবম ও বর্তমান সভাপতির দায়িত্ব পালন করছেন। রগ ও ব্রান্ডেজের পর তৃতীয় অলিম্পিয়ান ও একমাত্র অলিম্পিক স্বর্ণপদক প্রাপ্ত আইওসি সভাপতি তিনি।
১৯৭৬ সালে কানাডার মন্ট্রিয়লে অনুষ্ঠিত গ্রীষ্মকালীন অলিম্পিকে পশ্চিম জার্মানির প্রতিযোগী হিসেবে অংশগ্রহণ করেন। এতে বাখ দলগত পর্যায়ে অসিক্রীড়ার ফয়েল বিভাগে প্রতিদ্বন্দ্বিতা করে স্বর্ণপদক জয় করেন। এর এক বছর তিনি বুয়েন্স আয়ার্সে অনুষ্ঠিত বিশ্ব চ্যাম্পিয়নশীপে অংশগ্রহণ করে মুকুট লাভ করেন।
৯ মে, ২০১৩ তারিখে আইওসি-র সভাপতি প্রার্থী হিসেবে তাঁর অংশগ্রহণের কথা জনসমক্ষে তুলে ধরেন। ১০ সেপ্টেম্বর, ২০১৩ তারিখে বুয়েনোস আইরেসে অনুষ্ঠিত আইওসি’র ১২৫তম অধিবেশনে তিনি ৮-বছর মেয়াদে আইওসি’র সভাপতি হিসেবে নির্বাচিত হন। চূড়ান্ত রাউন্ডে ৪৯ ভোট পেয়ে সংখ্যাগরিষ্ঠতা অর্জন করে বিজয়ী হন। তিনি অপর পাঁচ প্রার্থী - সার্গেই বুবকা, রিচার্ড ক্যারিয়ন, নগ সার মিয়াং, ডেনিস অসওয়াল্ড এবং উ চিং-কু’র বিপক্ষে জয় পান। তিনি ২০০১-২০১৩ মেয়াদের দায়িত্ব পালনকারী সাবেক সভাপতি জ্যাকুয়েস রগের স্থলাভিষিক্ত হন। এরফলে ২০২১ সালে অনুষ্ঠিতব্য আইওসি’র ১৩৩তম অধিবেশনে তিনি অতিরিক্ত আরও চার বছরের জন্য তার প্রার্থীতার কথা ঘোষণা করতে পারবেন। এক সপ্তাহ পর ১৭ সেপ্টেম্বর, ২০১৩ তারিখে লোজানে অবস্থিত আইওসি সভাপতির কার্যালয়ের দায়িত্বভার গ্রহণ করেন।
আইওসি সভাপতি হিসেবে যোগদানের পূর্বে টোমাস বাখ ডয়চার ওলিম্পিশার ষ্পোর্টবুন্ড (ডিওএসবি)-এর সভাপতির দায়িত্ব পালন করেন। ১৬ সেপ্টেম্বর, ২০১৩ তারিখে তিনি ডিওএসবি’র প্রধানের পদ থেকে ইস্তফা দেন। এ সংস্থায় তিনি ২০০৬ সাল থেকে সভাপতি ছিলেন। পাশাপাশি তিনি ঘোরফা আরব-জার্মান চেম্বার অব কমার্স এন্ড ইন্ড্রাস্ট্রির প্রধানের পদ থেকেও ইস্তফা দেন। তবে মাইকেল উইনিগ এজি কোম্পানির প্রধানের দায়িত্ব চালিয়ে যাচ্ছেন।
২০১৮ সালের শীতকালীন অলিম্পিক গেমস আয়োজনে মিউনিখের পক্ষ হয়ে দরদাতার প্রধানের দায়িত্ব পালন করেন। স্বাগতিক শহর নির্বাচনে মিউনিখ ২৫ ভোট পেলেও পিয়ংচাং ৬৩ ভোট পেয়ে স্বাগতিক শহরের মর্যাদা পায়।
বাখ স্বতঃস্ফূর্তভাবে ফরাসি, ইংরেজি, স্পেনীয় ও জার্মান ভাষায় কথা বলতে পারেন। তিনি স্পেনের উনিভেরসিদাদ কাতোলিকা দে মুর্সিয়া (Universidad Católica de Murcia) থেকে সম্মানসূচক ডক্টরেট উপাধি লাভ করেন।
আর্থার হার্ডেন

স্যার আর্থার হার্ডেন, FRS (১২ অক্টোবর ১৮৬৫ - ১৭ জুন ১৯৪০) ছিলেন একজন ইংরেজ প্রাণরসায়নবিদ। তিনি ১৯২৯ সালে রসায়নে নোবেল পুরস্কার লাভ করেন।। তিনি বায়োকেমিক্যাল সোসাইটির প্রতিষ্ঠাতা সদস্য এবং ২৫ বছর ধরে এর জার্নালের সম্পাদক ছিলেন।
আর্থারের জন্ম স্কটিশ প্রেসবিটেরিয়ান ব্যবসায়ী অ্যালবার্ট টায়াস হার্ডেন এবং এলিজা ম্যাকালিস্টারের ঘরে। তার প্রাথমিক শিক্ষা ডক্টর আর্নেস্ট অ্যাডাম পরিচালিত ভিক্টোরিয়া পার্কের একটি বেসরকারি স্কুলে। তিনি ১৮৭৭ সালে স্টেফোর্ডশায়ারের একটি টেটেনহল কলেজে পড়াশোনা করতে যান এবং ১৮৮২ সালে স্নাতক ডিগ্রি অর্জন করে ১৮৮২ সালে ওভেন্স কলেজে প্রবেশ করেন, যা বর্তমানে ম্যানচেস্টার বিশ্ববিদ্যালয়। হার্ডেন ১৮৮৫ সালে ম্যানচেস্টার বিশ্ববিদ্যালয় থেকে এমএসসি ডিগ্রি লাভ করেন।
হার্ডেন ১৯০০ সালে জর্জিনা সিডনি ব্রিজকে বিয়ে করেছিলেন এবং তাদের কোন সন্তান ছিল না। জর্জিনা সিডনি ব্রিজ
১৯২৮ সালের জানুয়ারি মাসে মৃত্যুবরণ করেন।
আর্ভিং ল্যাংমিউয়র

আর্ভিং ল্যাংমিউয়র (; ) (৩১শে জানুয়ারি, ১৮৮১ - ১৬ই আগস্ট, ১৯৫৭) একজন মার্কিন রসায়নবিজ্ঞানী ও পদার্থবিজ্ঞানী। তিনি গাস পূর্ণ ইনক্যান্ডেসেন্ট ল্যাম্প ও হাইড্রোজেন ওয়েল্ডিং উদ্ভাবন করেন। তিনি ১৯৩২ সালে রসায়নে নোবেল পুরস্কার লাভ করেন।
ল্যাংমিউরের সবচেয়ে বিখ্যাত প্রকাশনা হল ১৯১৯ সালের প্রবন্ধ "পরমাণু এবং অণুতে ইলেকট্রনের বিন্যাস" যেখানে গিলবার্ট এন লুইসের ঘন অণু তত্ত্ব এবং ওয়ালথার কোসেলের রাসায়নিক বন্ধন তত্ত্বের উপর ভিত্তি করে তিনি তার "পারমাণবিক কাঠামোর কেন্দ্রীক তত্ত্ব" রূপরেখা করেছিলেন। ল্যাংমুইর এই কাজের উপর লুইসের সাথে অগ্রাধিকার বিতর্কে জড়িয়ে পড়েন; ল্যাংমুইরের উপস্থাপন দক্ষতা মূলত তত্ত্বের জনপ্রিয়তার জন্য দায়ী ছিল, যদিও তত্ত্বের কৃতিত্ব বেশিরভাগই লুইসের। ১৯০৯ থেকে ১৯৫০ পর্যন্ত জেনারেল ইলেকট্রিকের সময়, ল্যাংমুইর পদার্থবিজ্ঞান এবং রসায়নের বিভিন্ন ক্ষেত্রে অগ্রসর হন, গ্যাস-ভরা ভাস্বর বাতি এবং হাইড্রোজেন ওয়েল্ডিং কৌশল আবিষ্কার করেন। নিউ মেক্সিকোর সোকোরোর কাছে বায়ুমণ্ডলীয় গবেষণার জন্য ল্যাংমুইর ল্যাবরেটরিট তার সম্মানে নামকরণ করা হয়, যেমন আমেরিকান কেমিক্যাল সোসাইটি জার্নাল সারফেস সায়েন্স ল্যাংমিউয়র নামে পরিচিত।
ল্যাংমিউয়র ১৮৮১ সালের ৩১ জানুয়ারি নিউ ইয়র্কের ব্রুকলিনে জন্মগ্রহণ করেন। তিনি ১৯০৩ সালে কলাম্বিয়া বিশ্ববিদ্যালয়ের স্কুল অব মাইনস থেকে মেটালার্জিকাল প্রকৌশলে বিএসসি ডিগ্রি লাভ করেন। তিনি ওয়াল্টার নার্নস্ট এর অধীনে ১৯০৬ সালে পিএইচডি ডিগ্রি লাভ করেন।
জেমস ব্যাচেলার সামনার

জেমস ব্যাচেলার সামনার একজন মার্কিন রসায়নবিজ্ঞানী। তিনি ১৯৪৬ সালে জন হাওয়ার্ড নরথ্রপ ও ওয়েন্ডেল মেরেডিথ স্ট্যানলি এর সাথে রসায়নে নোবেল পুরস্কার লাভ করেন।
সামনার ১৯১০ সালে হার্ভার্ড বিশ্ববিদ্যালয় থেকে ব্যাচেলর্স ডিগ্রি লাভ করেন। তিনি ১৯১২ সালে হার্ভার্ড মেডিকেল স্কুল এ প্রাণরসায়ন পড়ার জন্য ভর্তি হন এবং ১৯১৪ সালে পিএইচডি ডিগ্রি লাভ করেন। তিনি এরপর কর্নেল ইউনিভার্সিটিতে প্রাণরসায়নের সহকারী অধ্যাপক হিসেবে কাজ করেন।
এলি দ্যুকোমাঁ

এলি দ্যুকোমাঁ () (জন্ম: ১৯ ফেব্রুয়ারি, ১৮৩৩ - মৃত্যু: ৭ ডিসেম্বর, ১৯০৬) ছিলেন একজন শান্তিকর্মী যিনি ১৯০২ সালে সাংবাদিক শার্ল-আলবের গোবা'র সাথে যৌথভাবে শান্তিতে নোবেল পুরস্কার লাভ করেন। 
দ্যুকোমাঁ ১৮৩৩ সালের ১৯ ফেব্রুয়ারি সুইজারল্যান্ড রাষ্ট্রের জেনেভা শহরে জন্মগ্রহণ করেন। তিনি কর্মজীবনে শিক্ষক, ভাষা শিক্ষক, সাংবাদকর্মী এবং সুইজারল্যান্ডীয় আইনসভায় অনুবাদক হিসেবে কর্মরত ছিলেন।
শার্ল-আলবের গোবা

শার্ল-আলবের গোবা () (জন্ম: ২১ মে, ১৮৪৩ - মৃত্যু: ১৬ মার্চ ১৯১৪) ছিলেন একজন সুইস শান্তি কর্মী এবং আইনবিদ, যিনি ১৯০২ সালে এলি দ্যুকম্যুন-এর সাথে যৌথভাবে শান্তিতে নোবেল পুরস্কার লাভ করেন।
ফ্রেদেরিক পাসি

ফ্রেদেরিক পাসি () (জন্ম: ২০ মে, ১৮২২ – মৃত্যু: ১২ জুন ১৯১২) ছিলেন একজন ফরাসী অর্থনীতিবিদ এবং শান্তিকর্মী। ১৯০১ সালে নোবেল পুরস্কার প্রবর্তিত হলে তিনি অঁরি দ্যুনঁ'র সাথে যৌথভাবে শান্তিতে এটি লাভ করেন।
২০০০ গ্রীষ্মকালীন অলিম্পিকে বাংলাদেশ

বাংলাদেশ অস্ট্রেলিয়ার সিডনিতে অনুষ্ঠিত ২০০০ গ্রীষ্মকালীন অলিম্পিকে তিনটি বিভাগে অংশগ্রহণের জন্য ৫ সদস্যের ক্রীড়াবিদ দল প্রেরণ করে।
'ব্রোগ-মি-শাক্য-য়ে-শেস

'ব্রোগ-মি-শাক্য-য়ে-শেস () (৯৯২-১০৭২) একজন তিব্বতী বৌদ্ধ পণ্ডিত ও অনুবাদক ছিলেন।
ব্রোগ-মি-শাক্য-য়ে-শেস ভারত ও নেপাল যাত্রা করে সংস্কৃত, তন্ত্র ও জ্যোতিষবিদ্যা সম্বন্ধে জ্ঞান লাভ করেন। এছাড়া তিনি নেপাল ও তিব্বতে গয়াধর, প্রজ্ঞেন্দ্ররুচি বা বীরবজ্র, প্রজ্ঞাগুপ্ত, চন্দ্রমালা, রত্নবজ্র, রত্নশ্রীমিত্র প্রভৃতি বৌদ্ধ পণ্ডিতদের সাথে প্রায় সত্তরটি তন্ত্র সম্বন্ধীয় গ্রন্থের অনুবাদ করেন। গয়াধর ও প্রজ্ঞেন্দ্ররুচির নিকট হতে তিনি মার্গফল তত্ত্ব, হেবজ্রতন্ত্র, বজ্রপঞ্জর ও সম্পুত সম্বন্ধে শিক্ষা লাভ করেন। 
তিব্বতে তিনি মু-গু-লুং নামক গুহায় তার সঙ্গিনী ল্হা-ল্চাম-গ্চিগের () সাথে বসবাস করতেন। এই সময় তিনি মার-পা-ছোস-ক্যি-ব্লো-গ্রোসকে শিক্ষাদান করেন। তিনি মার্গফল তত্ত্ব সে-স্তোন-কুন-রিগ () নামক এক মেষপালক এবং 'খোন-দ্কোন-ম্ছোগ-র্গ্যাল-পোকে () দান করেন।
'খোন-দ্কোন-ম্ছোগ-র্গ্যাল-পো

'খোন-দ্কোন-ম্ছোগ-র্গ্যাল-পো () (১০৩৪ - ১১০২) তিব্বতী বৌদ্ধধর্মের অন্যতম প্রধান ধর্মসম্প্রদায় সা-স্ক্যা ধর্মসম্প্রদায়ের প্রতিষ্ঠাতা ও প্রথম সা-স্ক্যা-খ্রি-'দ্জিন ছিলেন।
'খোন-দ্কোন-ম্ছোগ-র্গ্যাল-পো ১০৩৪ খ্রিষ্টাব্দে গ্যার-লুং-ম্খার-স্তাব্স নামক স্থানে 'খোন পরিবারগোষ্ঠীতে জন্মগ্রহণ করেন। তার পিতা শাক্য-ব্লো-গ্রোস () একজন অনুবাদক ছিলেন। 'খোন-দ্কোন-ম্ছোগ-র্গ্যাল-পো ও তার জ্যৈষ্ঠ ভ্রাতা শেস-রাব-ত্শুল-খ্রিম () তিব্বতী বৌদ্ধধর্মের প্রাচীনতম র্ন্যিং-মা ধর্মসম্প্রদায়ের আচার অনুষ্ঠান ও তান্ত্রিকতার মধ্যে গোপনীয়তার অভাবকে লক্ষ্য করে এই ধর্মসম্প্রদায় সম্বন্ধে বীতশ্রদ্ধ হয়ে পড়েন।
'খোন-দ্কোন-ম্ছোগ-র্গ্যাল-পো সবাল-ফুগ অঞ্চলে খ্যিন নামক এক অনুবাদকের নিকট হেবজ্র সম্বন্ধে শিক্ষালাভের উদ্দেশ্যে যান। খ্যিনের মৃত্যু হলে তিনি ম্যু-গু-লুং গুহায় 'ব্রোগ-মি-শাক্য-য়ে-শেস নামক বৌদ্ধ পন্ডিতের নিকট হেবজ্র ও মার্গফল তত্ত্ব সম্বন্ধে শিক্ষালাভ করেন। এছাড়াও তিনি মাল-ব্লো-গ্রোস-গ্রাগ্স-পা () নামক অনুবাদকের নিকটে চক্রসম্বর, 'গোস-খুং-পা-ল্হাস-ব্র্ত্সাস () নামক অনুবাদকের নিকটে গুহ্যসমাজতন্ত্র এবং প্রজ্ঞাগুপ্তের নিকট তিলকতন্ত্র সম্বন্ধে শিক্ষালাভ করেন।
তিনি ইয়ার্লুং উপত্যকার ব্রা-বো-লুং নামক স্থানে বহুকাল বসবাস করে পরবর্তীকালে গোরুম জিমছি কারপো নামক একটি মন্দির স্থাপন করেন, যা পরবরতীকালে সাক্য বৌদ্ধবিহার রূপে গঠিত হয়। তিনি সা-স্ক্যা-খ্রি-'দ্জিন নামক পদ সৃষ্টি করে ১০৭৩ খ্রিষ্টাব্দ থেকে ১১০২ খ্রিষ্টাব্দ পর্যন্ত প্রথম সা-স্ক্যা-খ্রি-'দ্জিন বা প্রথম সাক্য সিংহাসনাধিকারী পদ অধিকার করেন।
১৯৯৬ গ্রীষ্মকালীন অলিম্পিকে বাংলাদেশ

বাংলাদেশ মার্কিন যুক্তরাষ্ট্রের আটলান্টাতে অনুষ্ঠিত ১৯৯৬ গ্রীষ্মকালীন অলিম্পিকে তিনটি বিভাগে অংশগ্রহণের জন্য ৪ সদস্যের ক্রীড়াবিদ দল প্রেরণ করে।
ফের্ডিনান্ড লাসাল

ফের্ডিনান্ড ইয়োহান গটলিব লাসাল (; ১১ এপ্রিল, ১৮২৫ - ৩১ আগস্ট, ১৮৬৪) ঊনবিংশ শতকের একজন জার্মান বিচারক, দার্শনিক, এবং সমাজতান্ত্রিক রাজনৈতিক কর্মী। তাকে জার্মানিতে আন্তর্জাতিক-ধাঁচের সমাজতন্ত্রের প্রবর্তনকারী হিসেবে সবচেয়ে বেশি স্মরণ করা হয়।
তাকে প্রায়শঃ জার্মান পাতি-বুর্জোয়া সমাজতন্ত্রী বলে অভিহিত করা হয়। তিনি ছিলেন জার্মান শ্রমিক আন্দোলনে তাৎপর্যপূর্ণ ভূমিকা গ্রহণকারী প্রতিষ্ঠান সর্বজার্মান শ্রমিক ইউনিয়নের প্রতিষ্ঠাতা। তার সময়ে প্রধানতম রাজনৈতিক প্রশ্নে তিনি ও তার অনুগামীবৃন্দ সুবিধাবাদী মনোভাব দেখান এবং সেজন্য মার্কস ও এঙ্গেলস তীব্র সমালোচনা করেন।
কার্ল মার্কস এবং তার অনুসারীদের বিপরীতে লাসাল রাষ্ট্র সম্পর্কে এই ধারণাটি বর্জন করেন যে রাষ্ট্র অস্তিত্বশীল শ্রেণী সম্পর্ক বজায় রাখার জন্য একটি শ্রেণীভিত্তিক ক্ষমতা কাঠামো এবং ভবিষ্যতের শ্রেণীহীন সমাজে এটি "শুকিয়ে মরবে"। তার পরিবর্তে লাসাল মনে করতেন যে রাষ্ট্র একটি স্বাধীন সত্তা, সমাজতান্ত্রিক কর্মসূচি অর্জনের জন্য একটি আবশ্যকীয় বিচারকারী যন্ত্র।
জনকল্যাণ অর্থনীতি

জনকল্যাণ অর্থনীতি হল অর্থনীতির এমন একটি শাখা যা ব্যষ্টিক অর্থনীতির পদ্ধতিসমূহ ব্যবহার করে একটি অর্থনীতির উৎপাদনের ফ্যাক্টরগুলো সঠিকভাবে সমাজের মানুষের উন্নয়নে ব্যয় হচ্ছে কি না তা নিরূপণ করে। এটি সাধারণ সামাজিক ও অর্থনৈতিক সাম্যাবস্থা বোঝাতেও ব্যবহৃত হয়। জনকল্যাণ অর্থনীতিতে একটি সমাজের কতটুকু উন্নয়ন হল তা মাপতে ব্যক্তি এবং প্রতিষ্ঠানের অর্থনৈতিক কার্যকলাপগুলো আর্থিক এককে পরিমাপ করা হয় কারণ ব্যক্তি এবং প্রতিষ্ঠান হল সমাজেরই একটি অংশ এবং তাদের সমস্টিক অর্থনৈতিক কার্যকলাপ পুরো সমাজের কার্যকলাপকেই প্রতিফলিত করে। তাই সামাজিক উন্নয়ন বলতে সমাজের সকল ব্যক্তি ও প্রতিষ্ঠানকেই গণ্য করা হয় অপদিকে যদি শুধুমাত্র একটি ব্যক্তি বা প্রতিষ্ঠানের অর্থনৈতিক কার্যকলাপ বিবেচনায় আনা হয় তবে তাকে সামাজিক উন্নয়ন না বলে ব্যক্তিকেন্দ্রিক উন্নয়ন হিসেবে বিবেচনা করা হয়।
এক দৃষ্টিকোণ থেকে দেখা হলে প্রত্যেকটি মানুষই সমাজের অংশ তাই যদি প্রত্যেক মানুষের অর্থনৈতিক দক্ষতা সমস্টিকভাবে নিরূপণ করা হয় তবে তা সমাজেরই উন্নয়নকে প্রতিফলিত করবে। তবে এর কিছু ভিত্তিগত সমস্যা রয়েছে। কিছু কিছু অর্থনৈতিক অবস্থা আছে যেখানে কোন ব্যক্তি নিজের উন্নয়ন করলে স্বয়ংক্রিয়ভাবে অপর কোন ব্যক্তি ক্ষতিগ্রস্ত হয়। সেখানে ব্যক্তিকেন্দ্রিক উন্নয়ন দিয়ে সামাজিক উন্নয়ন পরিমাপ করা সম্ভব নয়। আরেকটি দৃষ্টিকোণ থেকে দেখলে একটি সমাজের সম্পদের বণ্টন, অর্থনৈতিক সমতা ও অন্যান্য বিষয় পরিমাপ করা হলে তা প্রকৃতপক্ষে সমাজের উন্নয়নকেই প্রতিফলিত করে।
কোন সমাজের উন্নয়ন পরিমাপ করতে হলে ঐ অর্থনীতির দক্ষতা, আয় বৈষম্য, সম্পদের সমতা, লিঙ্গ বৈষম্য, সরকারী নীতি এবং জনগণের অর্থনৈতিক স্বাধীনতার কথা গুরুত্বের সাথে বিবেচনা করা হয়। এছাড়া একটি সমাজের মানব উন্নয়ন সূচক যত বেশি হয় সামাজিক উন্নয়ন তত বেশি ত্বরান্বিত হয় বলে ধরে নেওয়া হয়।
কোটা জেলা

কোটা জেলা হল পশ্চিম ভারতের রাজস্থান রাজ্যের একটি জেলা। এই জেলার সদর শহর হল কোটা।
খ্রিস্টীয় দ্বাদশ শতাব্দীতে হাড়া দলপতি রাও দেব এই অঞ্চলটি জয় করেন। তিনি বুন্দি ও হাড়োতি শহরদুটি স্থাপন করেছিলেন। খ্রিস্টীয় সপ্তদশ শতাব্দীর প্রথম ভাগে মুঘল সম্রাট জাহাঙ্গিরের রাজত্বকালে বুন্দির শাসক রাও রতন সিং তাঁর পুত্র মাধো সিংকে কোটার সামন্ত নিয়োগ করেন। সেই থেকে রাজপুতদের ইতিহাস ও সংস্কৃতিতে কোটা একটি গুরুত্বপূর্ণ নাম। প্রাক-স্বাধীনতা যুগে সমাজ সংস্কারক গুরু রাধাকিশন এই জেলায় স্বাধীনতা সংগ্রামীদের সঙ্গে ব্রিটিশ সরকারের বিরুদ্ধে আন্দোলন শুরু করেছিলেন। স্বাধীনতা সংগ্রামে যোগ দেওয়ার জন্য সরকার তাঁর বিরুদ্ধে গ্রেফতারি পরোয়ানা জারি করলে তিনি কোটা ত্যাগ করেন।
কোটা জেলার উত্তরে বুন্দি জেলা, পূর্বে বরন জেলা, দক্ষিণে ঝালাওয়ার জেলা ও পশ্চিমে চিত্তোরগড় জেলা।
এই জেলা রাজস্থানের একটি গুরুত্বপূর্ণ শিক্ষাকেন্দ্র ও সার উৎপাদন কেন্দ্র। কোটা জেলার ৫০ কিলোমিটারের মধ্যে চারটি বিদ্যুৎকেন্দ্র আছে। প্রথমটি হল রাজস্থান পারমাণবিক বিদ্যুৎ কেন্দ্র। এটি কোটার কাছে রাওয়াতভাতায় অবস্থিত। দ্বিতীয়টি হল কোটা তাপবিদ্যুৎ কেন্দ্র। এটি কোটা শহরেই চম্বল নদীর ধারে অবস্থিত। তৃতীয়টি হল অন্ত গ্যাস বিদ্যুৎ কেন্দ্র। এটি কোটার পাশে বরন জেলায় অবস্থিত। চতুর্থটি হল জওহর সাগর জলবিদ্যুৎ কেন্দ্র।
২০১১ সালের জনগণনা অনুসারে, কোটা জেলার জনসংখ্যা ১,৯৫০,৪৯১। এই জনসংখ্যা মার্কিন যুক্তরষ্ট্রের লেসোথো বা নিউ মেক্সিকো রাজ্যের প্রায় সমান। জনসংখ্যার হিসেবে এই জেলা ভারতের ৬৪০টি জেলার মধ্যে ২৩৯তম স্থানের অধিকারী। এই জেলার জনঘনত্ব । ২০০১-২০১১ দশকে জনসংখ্যা বৃদ্ধির হার ২৪.৩৫%। কোটা জেলার লিঙ্গানুপাতের হার প্রতি ১০০০ পুরুষের ৯০৬ জন মহিলা। এই জেলার সাক্ষরতার হার ৭৭.৪৮%।
ফ্রান্সিস উইলিয়াম অ্যাস্টন

ফ্রান্সিস উইলিয়াম অ্যাস্টন, FRS (১ সেপ্টেম্বর ১৮৭৭-২০ নভেম্বর ১৯৪৫) একজন ইংরেজ রসায়নবিজ্ঞানী ও পদার্থবিজ্ঞানী। তিনি ১৯২২ সালে রসায়নে নোবেল পুরস্কার লাভ করেন। তিনি রয়েল সোসাইটি, ট্রিনিটি কলেজ ও কেমব্রিজ বিশ্ববিদ্যালয়ের ফেলো ছিলেন।
ফ্রান্সিস অ্যাস্টন ১৮৭৭ সালের ১লা সেপ্টেম্বর বার্মিংহামের হারবার্নে জন্মগ্রহণ করেন। তিনি উইলিয়াম অ্যাস্টন এবং ফ্যানি শার্লট হলিসের তৃতীয় সন্তান এবং দ্বিতীয় পুত্র ছিলেন। তিনি হারবোর্ন ভিকারেজ স্কুল এবং পরবর্তীতে ওরচেস্টারশায়ারের মালভার্ন কলেজে শিক্ষিত হন যেখানে তিনি একজন বোর্ডার ছিলেন। ১৮৯৩ সালে ফ্রান্সিস উইলিয়াম অ্যাস্টন তার বিশ্ববিদ্যালয়ের পড়াশোনা শুরু করেন মেসন কলেজে (যা তখন লন্ডন বিশ্ববিদ্যালয়ের বহিরাগত কলেজ) যেখানে তাকে জন হেনরি পোয়ান্টিং দ্বারা পদার্থবিজ্ঞান এবং ফ্রাঙ্কল্যান্ড এবং টিলডেন দ্বারা রসায়ন শেখানো হয়েছিল। ১৮৯৬ সাল থেকে তিনি তার বাবার বাড়িতে একটি ব্যক্তিগত পরীক্ষাগারে জৈব রসায়নের উপর অতিরিক্ত গবেষণা পরিচালনা করেন। ১৮৯৮ সালে তিনি ফরাস্টার স্কলারশিপের অর্থায়নে ফ্রাঙ্কল্যান্ডের ছাত্র হিসেবে শুরু করেন; তার কাজ টারটারিক এসিড যৌগের অপটিক্যাল বৈশিষ্ট্য সম্পর্কিত। তিনি বার্মিংহামের ব্রিউইং স্কুলে গাঁজন রসায়নে কাজ শুরু করেন এবং ১৯০০ সালে ডব্লিউ বাটলার অ্যান্ড কোং ব্রুয়ারিতে নিযুক্ত হন। ১৯০৩ সালে এই কর্মসংস্থানের সমাপ্তি ঘটে যখন তিনি সহকারী হিসেবে পোয়ান্টিংয়ের অধীনে বার্মিংহাম বিশ্ববিদ্যালয়ে ফিরে আসেন।
নবান্ন (ভবন)

নবান্ন হল পশ্চিমবঙ্গের হাওড়া শহরের একটি সরকারি ভবন। পশ্চিমবঙ্গের রাজ্য সচিবালয় ও প্রধান প্রশাসনিক দপ্তর মহাকরণ ভবনের সংস্কারের জন্য বর্তমানে এই ভবনটি অস্থায়ীভাবে পশ্চিমবঙ্গ রাজ্য সচিবালয় হিসেবে ব্যবহৃত হচ্ছে। ২০১৩ সালের ৫ অক্টোবর এখানে সচিবালয় চালু করেন রাজ্যের মুখ্যমন্ত্রী মমতা বন্দ্যোপাধ্যায়।বামফ্রন্ট (পশ্চিমবঙ্গ) আমলে ভবনটি তৈরি করা হয়েছিল বস্ত্রবয়ন শিল্প গড়ে তোলার জন্যে।
নবান্ন ভবনটি ১৫ তলা উঁচু। এটিতে সরকারের বস্ত্র বিভাগ ও হুগলি রিভার ব্রিজ কমিশনারেটের (এইচআরবিসি) কার্যালয় ছিল। পূর্ত দফতর বর্তমানে এটিকে সচিবালয়ের আকার দিয়েছে। নবান্নের উপরের তলায় মুখ্যমন্ত্রীর কার্যালয় অবস্থিত।
লাই শাক

লাই শাক (দ্বিপদী নাম- ব্রাসিকা জুনসিয়া), সাধারণত বাদামি সরিষা, চাইনিজ সরিষা, ভারতীয় সরিষা, পাতা সরিষা, ওরিয়েন্টাল সরিষা এবং উদ্ভিজ্জ সরিষা নামে পরিচিত, একটি সরিষা গোত্রীয় উদ্ভিদ।
"ব্রাসিকা জুনসিয়া" প্রজাতিকে চারটি প্রধান উপগোষ্ঠীতে বিভক্ত করা যেতে পারে: ইন্টিগ্রিফোলিয়া, জুনসিয়া, নেপিফর্মিস এবং ৎসাৎসাই।
এটি লাই শাক হিসেবে বহুল পরিচিত যা এক প্রকারের সবজি, যার পাতা শাক হিসেবে খাওয়া হয়। এই শাকের অপর নাম "লেহু"। লাই শাক মুলত: শীতকালে চাষ করা হলেও বিশেষ ব্যবস্থায় এটি মোটামুটি সারাবছরই চাষ করা যায়।
এই শাক সবুজ বর্ণের। সাধারণত: পাহাড়িয়া এলাকার লৌহযুক্ত মাটিতে এটি উৎপন্ন হয়। এই গাছটির দৈর্ঘ্য ৮ ইঞ্চি হতে ৩০ ইঞ্চি পর্যন্ত হয়ে থাকে। অন্যান্য অনেক শাকের মতোই এটি কাণ্ড থেকে ভেঙে নিয়ে আসার পর ভাঙা কাণ্ড হতে পুনরায় নতুন গাছ গজায়।
বাংলাদেশের সিলেট, মৌলভীবাজার, হবিগঞ্জ এলাকায় এটি স্থানীয় পর্যায়ে খাওয়া হয়। এছাড়াও মণিপুরীদের নিকট এই শাক অত্যন্ত জনপ্রিয় একটি খাবার।
ম্যাক্স ফার্দিনান্দ পেরুতয

ম্যাক্স ফার্দিনান্দ পেরুতয OM CH CBE FRS (১ মে ১94১ - ফেব্রুয়ারি ২০০২) একজন অস্ট্রীয় বংশোদ্ভূত ব্রিটিশ আণবিক জীববিজ্ঞানী ছিলেন, যিনি হেমোগ্লোবিন এবং মায়োগ্লোবিনের কাঠামো আবিষ্কারের জন্য জন কেন্ড্রুর সাথে ১৯৬২ সালে রসায়নের নোবেল পুরস্কার পেয়েছিলেন। তিনি ১৯৭১ সালে রয়েল সোসাইটির রয়্যাল মেডেল এবং ১৯৭৯ সালে কপ্লে মেডেল পেয়েছিলেন। কেমব্রিজে তিনি মেডিক্যাল রিসার্চ কাউন্সিল (এমআরসি), আণবিক জীববিজ্ঞান ল্যাবরেটরি (এলএমবি) প্রতিষ্ঠা করেন এবং সভাপতিত্ব করেন (১৯৬২-৭৯), যার মধ্যে ১৪ জন বিজ্ঞানী নোবেল পুরস্কার পেয়েছেন। কেমব্রিজে আণবিক জীববিজ্ঞানে পেরুটজের অবদান দ্য হিস্ট্রি অব দ্য ইউনিভার্সিটি অব কেমব্রিজ: ভলিউম ৪ (১৮৭০ থেকে ১৯৯০) ১৯৯২ সালে কেমব্রিজ ইউনিভার্সিটি প্রেস দ্বারা প্রকাশিত হয়।
পেরুতয কেমব্রিজ বিশ্ববিদ্যালয় থেকে পিএইচডি ডিগ্রি অর্জন করেন।
নবান্ন (নাটক)

নবান্ন হল বিজন ভট্টাচার্যর ১৯৪৪ সালে লেখা একটি বাংলা নাটক। ওই বছরেই ভারতীয় গণনাট্য সংঘর প্রযোজনায় ও শম্ভু মিত্র এবং বিজন ভট্টাচার্যর যৌথ পরিচালনায় এই নাটকটি প্রথম মঞ্চস্থ হয়েছিল। এরপর ১৯৪৮ সালে বহুরূপী নাট্যদলের প্রযোজনায় ও শম্ভু মিত্রর পরিচালনায় "নবান্ন" মঞ্চস্থ হয়। নাটকটির বিষয় পঞ্চাশের মন্বন্তর (ব্রিটিশ বাংলা প্রদেশের ১৯৪৩ সালের দুর্ভিক্ষ)। গণনাট্য সংঘ এই নাটকটিকে ভারতের নানা জায়গায় তাদের 'ভয়েস অফ বেঙ্গল' উৎসবের অঙ্গ হিসেবে মঞ্চস্থ করে দুর্ভিক্ষের ত্রাণে লক্ষাধিক টাকা তুলতে সক্ষম হয়েছিল।
১৯৪৩ সালের দুর্ভিক্ষে বাংলায় ২০ লক্ষ মানুষ অনাহার, অপুষ্টি ও বিভিন্ন রোগে আক্রান্ত হয়ে প্রাণ হারিয়েছিল। নাটকের প্রধান চরিত্র প্রধান সমাদ্দার। তিনি বাংলার এক চাষি। প্রধান সমাদ্দারের পরিবার অনাহারে কেমন কষ্ট পেয়েছিল, তা-ই এই নাটকের বিষয়বস্তু।
জন কেন্ড্রেও

জন কেন্ড্রেও একজন ইংরেজ প্রাণরসায়নবিদ। তিনি ১৯৬২ সালে রসায়নে নোবেল পুরস্কার লাভ করেন।
কেন্ড্রেও অক্সফোর্ডে জন্মগ্রহণ করেন। তিনি ১৯৩৯ সালে কেমব্রিজ বিশ্ববিদ্যালয়য় এর ট্রিনিটি কলেজ থেকে রসায়নে শিক্ষা সম্পন্ন করেন।
ডরোথি মেরি হজকিন

ডরোথি মেরি হজকিন (১২ মে, ১৯১০ - ২৯ জুলাই, ১৯৯৪) ছিলেন একজন ব্রিটিশ রসায়নবিজ্ঞানী। তিনি প্রোটিন কেলাসবিদ্যার উন্নয়নের জন্য ১৯৬৪ সালে রসায়নে নোবেল পুরস্কার লাভ করেন।
ডরোথি ১৯১০ সালের ১২ মে মিশরের কায়রোতে জন্মগ্রহণ করেন। তার জন্ম নাম ডরোথি মেরি ক্রোফুট। তার পিতা জন উইন্টার ক্রোফুট (১৮৭৩-১৯৫৯) ছিলেন মিশরের শিক্ষা বিভাগের সহকারী পরিচালক এবং মাতা গ্রেস মেরি ক্রোফুট (প্রদত্ত নাম হুড) (মলি নামেও পরিচিত) (১৮৭৭-১৯৫৭) প্রত্নতাত্ত্বিক বুননে দক্ষ ছিলেন। তার পরিবার শীতকালে কায়রোতে থাকত এবং গ্রীষ্মে ইংল্যান্ডে চলে যেত। তিনি
শৈশব থেকেই ডরোথির রসায়নের প্রতি আগ্রহ ছিল এবং তার মা সকল বিজ্ঞানের প্রতি তার আগ্রহ বাড়িয়ে দেয়। তার মা মলি প্রখ্যাত উদ্ভিদবিদ ছিলেন। তার রাজ্য স্কুলের শিক্ষায় লাতিন ভাষা অন্তর্ভুক্ত ছিল না, ফলে তার অক্সব্রিজে পড়ার প্রয়োজন ছিল। লেমান স্কুলের প্রধান শিক্ষক তাকে এই প্রতিবন্ধকতা দূর করতে সাহায্য করে এবং তাকে অক্সফোর্ড বিশ্ববিদ্যালয় ভর্তি পরীক্ষায় ভালো করার উৎসাহ দেন।
১৮ বছর বয়সে তিনি অক্সফোর্ড বিশ্ববিদ্যালয় অধীনস্থ সমারভিল কলেজে রসায়ন বিষয়ে ভর্তি হন। ১৯৩২ সালে ডরোথি এই বিশ্ববিদ্যালয় থেকে তৃতীয় নারী হিসেবে প্রথম শ্রেণীতে স্নাতক সম্মান লাভ করেন।
১৯৩৩ সালে সমারভিল কলেজ থেকে রিসার্চ ফেলোশিপ লাভ করেন, এবং ১৯৩৪ সালে তিনি অক্সফোর্ডে ফিরে যান। তিনি ১৯৩৬ সালে এই কলেজের প্রথম ফেলো ও রসায়নের শিক্ষক হিসেবে নিয়োগ লাভ করেন, এবং ১৯৭৭ সাল পর্যন্ত এই পদে নিয়োজিত ছিলেন। ১৯৪০ এর দশকে তার ছাত্রী ছিলেন মার্গারেট রবার্টস, যিনি পরে ইংল্যান্ডের প্রথম নারী প্রধানমন্ত্রী মার্গারেট থ্যাচার এবং ১৯৮০ এর দশকে ডাউনিং স্ট্রিটে হজকিনের পোর্ট্রেট স্থাপন করেন।
১৯৭০ থেকে ১৯৮৮ সাল পর্যন্ত ব্রিস্টল বিশ্ববিদ্যালয়ের চ্যান্সেলর এর দায়িত্ব পালন করেন।
নামচি জেলা

নামচি জেলা (পূর্বনাম: দক্ষিণ সিকিম জেলা) হল ভারতের সিকিম রাজ্যের একটি জেলা। এই জেলার সদর হল নামচি।
নামচি জেলা ৪০০ থেকে ২০০০ মিটার উচ্চতায় অবস্থিত। তাই বছরের বেশিরভাগ সময়েই এখানকার আবহাওয়া মনোরম। এই জেলার প্রধান শহরগুলি হল নামচি, রাবাংলা, জোরথাং বাজার ও মেল্লি। মায়েনাম বন্যপ্রাণী অভয়ারণ্য এই জেলায় অবস্থিত।
এই জেলায় কিছু সমতল জমি পাওয়া যায় বলে শিল্প গড়ে উঠতে পেরেছে। রাজ্যের অন্যান্য অঞ্চলের তুলনায় এখানে ধস নামার প্রবণতা কম বলে এখানকার রাস্তাগুলির অবস্থা অপেক্ষাকৃত ভাল। নামচির কাছে সিক্কিম চা উৎপাদিত হয়। এই চায়ের জন্য নামচি জেলার বিশেষ খ্যাতি রয়েছে।
২০১১ সালের জনগণনা অনুসারে, দক্ষিণ সিক্কিম জেলার জনসংখ্যা ১৪৬,৭৪২। এই জনসংখ্যা সেন্ট লুসিয়ার জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৬০০তম। এই জেলার জনঘনত্বের হার । দক্ষিণ সিক্কিম জেলার লিঙ্গানুপাতের হার প্রতি ১০০০ পুরুষে ৯১৪ জন। জেলার সাক্ষরতার হার ৮২.০৬%
এই জেলার অধিকাংশ বাসিন্দা নেপালি বংশোদ্ভূত। লেপচা ও ভুটিয়া উপজাতির মানুষেরা এখানকার অন্যতম গুরুত্বপূর্ণ জনগোষ্ঠী। জেলার প্রধান ভাষা নেপালি। নামচি জেলা সিকিমের সবচেয়ে কম জনবহুল অঞ্চলগুলির মধ্যে অন্যতম।
১৯৮৭ সালে নামচি জেলায় মায়েনাম বন্যপ্রাণী অভয়ারণ্য গঠিত হয়। এই অভয়ারণ্যের আয়তন ।
নামচি জেলা দুটি মহকুমায় বিভক্ত:
ব্র্যাক ব্যাংক পিএলসি

ব্র্যাক ব্যাংক পিএলসি বাংলাদেশের স্বায়ত্তশাসিত বাণিজ্যিক ব্যাংকগুলোর মধ্যে অন্যতম। এটি মূলত; বেসরকারি উন্নয়ন সংস্থা ব্র্যাক কর্তৃক পরিচালিত আর্থিক প্রতিষ্ঠান। এই ব্যাংকটি সেরা আর্থিক প্রতিষ্ঠান হিসেবে 'বাংলাদেশ বিজনেস এওয়ার্ড-২০০৯' পদক অর্জন করেছে। ব্যাংকটি ২০০৭ সালে শেয়ার বাজারে তালিকভুক্ত হয়।
ক্ষুদ্র ও মাঝারি শিল্পকে সহায়তা দেয়ার উদ্দেশ্য নিয়ে প্রাইভেট ব্যাংক হিসেবে ব্র্যাক ব্যাংক প্রতিষ্ঠা করা হয় ৪ জুলাই, ২০০১। ফজলে হাসান আবেদ এই ব্যাংকের প্রতিষ্ঠাতা।
এই ব্যাংকটি বর্তমানে যেসব কার্যক্রম পরিচালনা করছে তার মধ্যে রয়েছে:
ব্যাংকটির বর্তমানে
শাখা = ১৯০ টি 
উপ-শাখা = ৮০ টি 
এস এম ই ইউনিট অফিস = ৪৪৬ টি 
রেমিটান্স ডেলিভারি পয়েন্ট = ১৮০০ টি 
এটিএম বুথ = ৩৮৫ টি 
এজেন্ট আউটলেট = ১১২৩ টি 
গত ১২ বছরে ব্র্যাক ব্যাংক দেশে বিদেশে ব্যাপক সম্মান, মর্যাদা ও সুপরিচিতি পেয়েছে।
ব্যাংক- এর দর্শন ৩ P (People, Planet, Profit). ব্র্যাক ব্যাংক জনগণ ও পৃথিবী –এর সুরক্ষা করার পর লাভের চিন্তা করে। ব্র্যাক ব্যাংক বিভিন্ন সেবামুলক কাজে নিয়মিতভাবে সাহায্য করে থাকে। প্রতিষ্ঠানটি সামাজিক দায়বদ্ধতা (CSR) কার্যক্রমের মাধ্যমে সমাজের উন্নতি এবং জনগণের কল্যাণে কাজ করে। এটি একটি মূল্যবোধ-ভিত্তিক প্রতিষ্ঠান এবং তাদের কার্যক্রমের একটি অবিচ্ছেদ্য অংশ হল CSR। ব্র্যাক ব্যাংক বিভিন্ন সামাজিক ও পরিবেশগত খাতে অর্থায়ন করে, যা টেকসই এবং ইতিবাচক প্রভাব ফেলতে সক্ষম। 
ব্র্যাক ব্যাংকের সহযোগী প্রতিষ্ঠানগুলি নিম্নরূপ:
উত্তর ও মধ্য আন্দামান জেলা

উত্তর ও মধ্য আন্দামান জেলা হল ভারতের কেন্দ্রশাসিত অঞ্চল আন্দামান ও নিকোবর দ্বীপপুঞ্জের তিনটি জেলার অন্যতম। এটি বঙ্গোপসাগরে অবস্থিত। মায়াবন্দর এই জেলার সদর শহর। জেলার মোট আয়তন ৩২৫১.৮৫ বর্গ কিলোমিটার।
২০০৬ সালের ১৮ অগস্ট সাবেক আন্দামান জেলা ভেঙে এই জেলা গঠিত হয়। সাবেক মায়াবন্দর মহকুমার সব কটি পঞ্চায়েত সমিতি এই জেলার অন্তর্ভুক্ত হয়েছে।, এটি রাশিয়ার ইটরুপ দ্বীপের সম আয়তনবিশিষ্ট।
উত্তর ও মধ্য আন্দামান জেলার মোট আয়তন , এটি রাশিয়ার ইটরুপ দ্বীপের সম আয়তনবিশিষ্ট।
ভারতের ২০১১ সালের জনগণনা অনুসারে, উত্তর ও মধ্য আন্দামান জেলার জনসংখ্যা ১০৫,৫৩৯। এই জনসংখ্যা টোঙ্গা রাষ্ট্রের জনসংখ্যার প্রায় সমান। ভারতের ৬৪০টি জেলার মধ্যে এই জেলার স্থান ৬১৪তম। জেলার জনঘনত্ব . জেলার লিঙ্গানুপাতের হার প্রতি ১০০০ পুরুষে ৯২৫ জন নারী। ২০০১-২০১১ দশকে এই জেলার জনসংখ্যার বৃদ্ধির হার -০.০৭%। এই জেলার সাক্ষরতার হার ৮৪.২৫%।
এই জেলার অধিকাংশ অধিবাসী বাঙালি।
উত্তর ও মধ্য আন্দামান জেলায় প্রচলিত ভাষাসমূহের পাইচিত্র তালিকা নিম্নরূপ -
২০১০ সালের হিসেব অনুসারে, জেলার প্রধান কৃষিজ ফসল হল ধান (৬৫০০ হেক্টর), নারকেল (৩৬০০ হেক্টর), রবি শস্য (২৯০০ হেক্টর), সুপারি (১৩০০ হেক্টর) ও কলা (৬৫০ হেক্টর)।
এই জেলায় তিনটি পঞ্চায়েত সমিতি আছে - দিগলিপুর, মায়াবন্দর ও রঙ্গত।
ব্যাংক আলফালাহ্

ব্যাংক আলফালাহ্ লিমিটেড পাকিস্তানের একটি প্রাইভেট ব্যাংক, যার মালিকানায় রয়েছে আবু ধাবি গ্রুপ। পাকিস্তানের ১৯৮৪ সালের কোম্পানী আইন অনুসারে এটি একটি পাবলিক লিমিটেড কোম্পানী হিসেবে ১৯৯৭ সালের ২১ জুন তারিখে নিবন্ধিত হয় এবং কার্যক্রম শুরু করে ঐ বছরেরই ১ নভেম্বর তারিখে।
১৭.৮৮ মিলিয়ন ডলার দিয়ে শামিল ব্যাংক অব বাহরাইন ক্রয়ের মাধ্যমে ২০০৫ সালের ১৬ মে থেকে এটি বাংলাদেশে তাদের কার্যক্রম শুরু করে। পাকিস্তানের বাহিরে এটিই ছিলো তাদের প্রথম ব্যাংকিং কার্যক্রমের সম্প্রসারণ।
এই ব্যাংকটি বর্তমানে যেসব কার্যক্রম পরিচালনা করছে তার মধ্যে রয়েছে:
বর্তমানে (২০১২) পাকিস্তানের অভ্যন্তরে ব্যাংকটির শাখার সংখ্যা ৪৭১টি। এছাড়াও এটি আফগানিস্তান, বাংলাদেশ এবং বাহরাইন-এ তাদের কার্যক্রম পরিচালনা করে।
শঙ্করাচার্য মন্দির

শঙ্করাচার্য মন্দির (কাশ্মীরি: शंकराचार्य मंदिर , شنکراچاریہ مندر ) বা জ্যেষ্ঠেশ্বর মন্দির হল কাশ্মীরের শ্রীনগরে অবস্থিত একটি মন্দির। বৌদ্ধরা এই মন্দিরটিকে পাশ-পাহাড় নামে ডাকে। এটি হিন্দু দেবতা শিবের মন্দির। মন্দিরটি শ্রীনগর শহরের কাছে সমতল থেকে উচ্চতায় অবস্থিত। এটি ২০০ খ্রিস্টপূর্বাব্দে নির্মিত হয়েছিল। মন্দিরের বর্তমান ভবনটি খ্রিস্টীয় নবম শতাব্দীতে নির্মিত। আদি শঙ্কর এই মন্দিরে এসেছিলেন। সেই থেকে এই মন্দিরের নামের সঙ্গে তার নামটি যুক্ত হয়। বৌদ্ধরাও এই মন্দিরটিকে পবিত্র মনে করেন। ২৫০০ বছর আগে এটি একটি বৌদ্ধ মন্দির ছিল। আদি শঙ্কর এই মন্দিরে একটি শিবলিঙ্গ প্রতিষ্ঠা করেন। তখন এটি হিন্দু মন্দিরে পরিণত হয়।
এই পাহাড়টির অন্য নাম তখত্‌-এ-সুলেইমান (সলোমনের সিংহাসন)। সেই জন্য মন্দিরটিকেও সলোমনের সিংহাসন বলা হয়। কিংবদন্তি অনুসারে, প্রাচীনকালে রাজা সলোমন এই স্থানটিকে পবিত্র করার জন্য এখানে এসে পূজা করেছিলেন।
পণ্ডিত আনন্দ কলের (১৯২৪) মতে, "সন্দিমন" (অজ্ঞাত) এই মন্দিরটি প্রতিষ্ঠা করেছিলেন। কলের মতে, সন্দিমন ২৬২৯ থেকে ২৫৬৪ খ্রিস্টপূর্বাব্দ পর্যন্ত কাশ্মীর শাসন করেছিলেন। রাজা গোপাদিত্য (৪২৬-৩৬৫ খ্রিস্টপূর্বাব্দ) ও রাজা ললিতাদিত্য মুক্তিপাদ (৬৯৭-৭৩৪) এই মন্দিরটি সংস্কার করান। এক ভূমিকম্পের পর কাশ্মীরের সুলতান গিয়াসুদ্দীন জয়নুল আবেদিন এই মন্দিরের ছাদটি সংস্কার করান। পরে শিখ সাম্রাজ্যের প্রশাসক শেখ গোলাম মহিউদ্দিন (১৮৪১-১৮৪৬) এই মন্দিরের চূড়াটি সংস্কার করান।
ইয়োহান গটলিব ফিকটে

ইয়োহান গটলিব ফিকটে (১৯ মে, ১৭৬২ – ২৭ জানুয়ারি, ১৮১৪) ছিলেন একজন জার্মান দার্শনিক। তিনি ছিলেন জার্মান ভাববাদ দার্শনিক আন্দোলনের প্রতিষ্ঠাতা ব্যক্তি। এই আন্দোলন বিকাশ লাভ করে ইমানুয়েল কান্টের তাত্ত্বিক ও নৈতিক লেখার মাধ্যমে।
কিশোর বয়স থেকেই তিনি অসাধারণ বুদ্ধিমত্তার পরিচয় দেন। তার জীবনে প্রথম খ্যাতি আসে আকস্মিকভাবে। ১৭৯০ সালে ইমানুয়েল কান্টের দৃষ্টি আকর্ষণ করবার জন্য তিনি বেনামীতে কান্টীয় দর্শনের ব্যাখ্যামূলক একটি প্রবন্ধ লেখেন। প্রবন্ধটি প্রকাশিত হলে বুদ্ধিজীবী মহল একে কান্টের নিজের রচনা বলে মনে করেন। কিন্তু কান্ট বললেন এ লেখা তার নয়। প্রবন্ধের লেখকের নাম প্রকাশিত হলে ফিকটে জার্মানির সাহিত্যিক ও দার্শনিক মহলে প্রখ্যাত হয়ে পড়েন।
ফিকটের নীতিদর্শনের একটি মূল আলোচ্য বিষয় ছিলো ব্যক্তির স্বাধীনতার সমস্যা। তিনি মনে করতেন, ব্যক্তি স্বাধীন বলতে একথা বোঝায় না যে ব্যক্তি আদৌ কোনো বিধানের অধীন নয়। স্বাধীনতা বা স্বতঃস্ফূর্ততার অর্থ কারণহীনতা নয়। বিধানের অনিবার্যতার উপলব্ধিতেই ব্যক্তির স্বাধীনতা নিহিত। ইতিহাসের কোনো বিশেষ যুগে ব্যক্তির স্বাধীনতা ব্যক্তির ইচ্ছা-অনিচ্ছার উপর নির্ভর করে না, নির্ভর করে যুগের বাস্তব অবস্থার উপর। ফিকটের মধ্যে জার্মান পুঁজিবাদের বিকাশের বৈপরীত্যগুলোর প্রকাশ দেখা যায়। বুদ্ধির মুক্তি এবং বাস্তব জীবনের স্বীকৃতির ক্ষেত্রে তিনি অগ্রসর চিন্তাবিদ। কিন্তু বিশ্বজগতের ব্যাখ্যায় তিনি ভাববাদের সীমানার মধ্যেই আবদ্ধ।
১৯৯২ গ্রীষ্মকালীন অলিম্পিকে বাংলাদেশ

বাংলাদেশ স্পেনের বার্সেলোনা অনুষ্ঠিত ১৯৯২ গ্রীষ্মকালীন অলিম্পিকে তিনটি বিভাগে অংশগ্রহণের জন্য ৬ (৫ জন পুরুষ, ১ জন মহিলা) সদস্যের ক্রীড়াবিদ দল প্রেরণ করে।
সিটিব্যাংক এনএ

সিটিব্যাংক এনএ () যুক্তরাষ্ট্রের নিউইয়র্ক ভিত্তিক একটি ব্যাংক, যা সিটিগ্রুপ-এর একটি অঙ্গ প্রতিষ্ঠান। এই ব্যাংকটি ১৮১২ সালে ""সিটি ব্যাংক অব নিউইয়র্ক"" নামে প্রতিষ্ঠিত হয়, যা পরবর্তীতে "<nowiki>"</nowiki>ফার্স্ট ন্যাশনাল সিটি ব্যাংক অব নিউইয়র্ক"" নাম ধারণ করে। ২০১১ সারের তথ্যানুসারে সিটিগ্রুপ যুক্তরাষ্ট্রের ৩য় বৃহত্তম ব্যাংকিং গ্রুপ।
১৯৮৪ গ্রীষ্মকালীন অলিম্পিকে বাংলাদেশ

বাংলাদেশ ১৯৮৪ সালের গ্রীষ্মকালীন অলিম্পিকে প্রথমবারের মতো অংশগ্রহণের জন্য একটি প্রতিনিধিদল পাঠায়। এই আসরটি ২৮ জুলাই থেকে ১২ আগস্ট পর্যন্ত যুক্তরাষ্ট্রের লস অ্যাঞ্জেলেসে অনুষ্ঠিত হয়। বাংলাদেশের প্রতিনিধিদলে কেবল একজন অ্যাথলেটিক্স ক্রীড়াবিদ ছিলেন—সাইদুর রহমান ডন। তিনি দুটি ইভেন্টে, যথাক্রমে ১০০ মিটার ও ২০০ মিটার দৌড়ে অংশগ্রহণ করেন, তবে কোনোটিতেই প্রাথমিক রাউন্ড অতিক্রম করতে পারেননি।
বাংলাদেশ অলিম্পিক অ্যাসোসিয়েশন ১৯৮০ সালের ১ জানুয়ারি আন্তর্জাতিক অলিম্পিক কমিটি কর্তৃক স্বীকৃতি লাভ করে। ওই বছর অনুষ্ঠিত ১৯৮০ সালের গ্রীষ্মকালীন অলিম্পিক বয়কট করার জন্য দেশটি যুক্তরাষ্ট্রের নেতৃত্বাধীন জোটে যোগ দেয়, ফলে বাংলাদেশের অলিম্পিক অভিষেক ঘটে পরবর্তী ১৯৮৪ সালের লস অ্যাঞ্জেলেস গেমসে। ১৯৮৪ সালের গ্রীষ্মকালীন অলিম্পিক ২৮ জুলাই থেকে ১২ আগস্ট পর্যন্ত যুক্তরাষ্ট্রের লস অ্যাঞ্জেলেসে অনুষ্ঠিত হয়; যেখানে ১৪০টি জাতীয় অলিম্পিক কমিটির পক্ষ থেকে মোট ৬,৮২৯ জন ক্রীড়াবিদ অংশগ্রহণ করেন। বাংলাদেশ থেকে কেবলমাত্র একজন প্রতিযোগী, সাইদুর রহমান ডন, লস অ্যাঞ্জেলেসে পাঠানো হয়েছিলেন, এবং তিনিই ছিলেন উদ্বোধনী অনুষ্ঠানে বাংলাদেশের পতাকাবাহক।
লস অ্যাঞ্জেলেস অলিম্পিক অনুষ্ঠিত হওয়ার সময় সাইদুর রহমান ডন ছিলেন ২১ বছর বয়সী এবং সেটিই ছিল তার একমাত্র অলিম্পিক অংশগ্রহণ। ৩ আগস্ট তিনি ১০০ মিটার দৌড়ে প্রাথমিক রাউন্ডে অংশ নেন। তিনি অষ্টম হিটে পড়েন এবং ১১.২৫ সেকেন্ড সময় নিয়ে অষ্টম, অর্থাৎ শেষ স্থান অর্জন করেন। প্রতিটি হিট থেকে প্রথম তিনজন এবং সব হিট মিলিয়ে পরবর্তী সাতজন দ্রুততম প্রতিযোগী পরবর্তী রাউন্ডে উঠার সুযোগ পান, ফলে ডন প্রতিযোগিতা থেকে বিদায় নেন।
এই ইভেন্টে স্বর্ণপদক জয় করেন কার্ল লুইস, রৌপ্যপদক লাভ করেন তার স্বদেশি স্যাম গ্র্যাডি, এবং ব্রোঞ্জপদক অর্জন করেন বেন জনসন যিনি কানাডার প্রতিনিধিত্ব করেন।
তিন দিন পর, ডন ২০০ মিটার দৌড়ের প্রাথমিক রাউন্ডে অংশ নেন। তিনি প্রথম হিটে পড়েন এবং ২২.৫৯ সেকেন্ড সময় নিয়ে দৌড় শেষ করেন; অংশগ্রহণকারী দৌড়কারীদের মধ্যে তিনি সপ্তম ও শেষ স্থানে ছিলেন। এই ইভেন্টে কেবল প্রতিটি হিট থেকে প্রথম তিনজন এবং সব মিলিয়ে পরবর্তী দুইজন দ্রুততম প্রতিযোগী পরবর্তী রাউন্ডে ওঠার সুযোগ পান, তাই এখানেও ডনের প্রতিযোগিতা শেষ হয়।
এই দৌড়েও মার্কিন যুক্তরাষ্ট্রের দখলেই ছিল পদকের মঞ্চ; কার্ল লুইস স্বর্ণপদক জয় করেন, কার্ক ব্যাপটিস্ট রৌপ্যপদক, এবং থমাস জেফারসন ব্রোঞ্জপদক অর্জন করেন।
এমে সেজ্যার

এমে ফেরনঁ দাভিদ সেজ্যার () (২৬ জুন, ১৯১৩ - ১৭ এপ্রিল, ২০০৮) ছিলেন মার্তিনিকের একজন ফরাসিভাষী কবি, লেখক, এবং রাজনীতিবিদ। তিনি "ফরাসিভাষী সাহিত্যে নেগ্রিচুড আন্দোলনের প্রতিষ্ঠাতা"দের একজন ছিলেন। তিনি শুধু মার্তিনিক বা পশ্চিম ভারতীয় দ্বীপপুঞ্জই নয়, সমগ্র আধুনিক ফরাসি সাহিত্যের এক দুর্লভ কবি এবং কৃষ্ণাঙ্গ স্বাধিকার রক্ষার অন্যতম সহযোগী যোদ্ধা ছিলেন। ভাবধারার দিক থেকে অধিবাস্তবতাবাদী (surrealist) হলেও, অনন্য চিত্রকল্প এবং গভীর দ্যোতনায় সেজ্যার একটা নিজস্ব কাব্যআঙ্গিক গড়ে তোলেন, যার বাংলা রূপান্তর প্রায় দুরূহ। "দেশে ফেরার খাতা" (), (১৯৩৮) তাঁর উল্লেখযোগ্য কাব্যগ্রন্থ, যেখানে ধরা পড়েছে সমগ্র নিগ্রো জাতির আশা-আকাঙ্ক্ষা আর যন্ত্রণা।
এমে সেজ্যারের "দেশে ফেরার খাতা" লেখা শুরু হয় প্যারিস থেকে মার্তিনিকের ফেরার পূর্ব মুহূর্তে। গ্রন্থটি ১৯৪৭ সালে ব্রেনতানো প্রকাশনা সংস্থা, নিউইয়র্ক থেকে প্রকাশিত হয়। প্রথম ফরাসি সংস্করণ প্রকাশ করে বোর্ডাস, প্যারিস থেকে ১৯৪৭-এ। গ্রন্থটি ফরাসিভাষী কালো মানুষের মধ্যে যথেষ্ট জনপ্রিয়তা অর্জন করতে সক্ষম হয়। "দেশে ফেরার খাতা"কে বিবেচনা করা হয় সেজ্যারের দীর্ঘ কাব্যজীবনের ভূমিকা হিসেবে।
অ’ মোর আপোনার দেশ

অ’ মোর আপোনার দেশ (ও আমার নিজের দেশ) অসমের রাজ্য সঙ্গীত। লক্ষ্মীনাথ বেজবরুয়া রচিত কবিতাগুলোর মধ্যে এটি এক অন্যতম বিখ্যাত কবিতা। তিনি ১৯১০ সালের মে মাসে কৃপাবর বরুয়া ছদ্মনামে বাঁহী (বাঁশী) নামক পত্রিকায় "মোর দেশ" নামে এবং ১৯১৩ সালে কদমকলি বইতে নিজ নামে প্ৰকাশ করেছিলেন। গানটিতে সুরারোপ করেছিলেন কমলা প্ৰসাদ আগরওয়ালা। গানটির সুর এবং কথা সম্পর্কে বিভিন্ন মত রয়েছে। আনুষ্ঠানিকভাবে এই গানটি অসমের জাতীয় সঙ্গীতরূপে ১৯২৭ সালে তেজপুরে অনুষ্ঠিত অসম সত্ৰ সম্মেলনে গৃহীত হয়।
লক্ষ্মীনাথ বেজবরুয়া রচিত "মোর দেশ" নামে এই গানটি ১৯১০ সালের মে মাসে বা ১৮৩২ শকাব্দ আশ্বিন মাসে লক্ষ্মীনাথেরই সম্পাদিত মাসিক সাময়িক পত্রিকা "বাঁহী"তে (বাঁশী) প্ৰথম বছর, সপ্তম সংখ্যাতে প্ৰকাশিত হয়েছিল। সেই সংখ্যাতে লক্ষ্মীনাথের দুটি গান প্ৰকাশিত হয়েছিল। 'মোর দেশ' এবং অন্যটি ছিল 'চন্দ্ৰা রাধার দ্বন্দ্ব'। এই দুটি গানের রচয়িতা হিসেবে সে সময়ে তিনি "শ্ৰীকৃপাবর" ছদ্মনামে প্রকাশ করেছিলেন। পরে ১৯১৩ সালে কলকাতা থেকে প্ৰকাশিত লক্ষ্মীনাথ বেজবরুয়ার কবিতার বই কদমকলিতে এই দুটি গানই সন্নিবিষ্ট হয়ে প্ৰকাশিত হয়। প্ৰথম অবস্থাতে এই 'মোর দেশ' গানটি ইংরাজী সুরে যাতে পরিবেশন করা যায় তার জন্যে চারটা স্তবকে লেখা হয়েছিল যদিও গানটিতে সুর-বিন্যাস করে সাজাতে গিয়ে রচয়িতা লক্ষ্মীনাথের থেকে অণুমতি নিয়ে শেষের চার পঙ্‌ক্তি জাতীয় সঙ্গীতে অন্তৰ্ভূক্ত করার থেকে বিরত থাকেন সুরকার। গানটির বৈশিষ্ট্য, গভীর জাতীয় প্ৰেম তথা স্বদেশ প্ৰেম এবংজাতীয় পৰ্যায়ে সবার মনোগ্ৰাহী হবার মতো গুণসম্পন্ন যাতে হয়, সেদিকে নানা সময়ে একাধিক সঙ্গীতজ্ঞ সুরকারের দৃষ্টি আকৰ্ষিত হয়। পরবর্তীকালে গানটি তার আগেকার পরিচয় মোর দেশের বদলে "অ’ মোর আপোনার দেশ" রূপে পরিচিত হয়ে প্রচার এবং প্রসার লাভ করে।
'কদমকলিতে' একটি কবিতার রূপে থাকা গানটি কার সুরে বৰ্তমান পৰ্যায়ে এসে পৌঁছুলো সে সম্পর্কে সঠিক তথ্য মেলে না। সর্বপ্রথম এই গানটি ডিব্ৰুগড়ের জৰ্জ স্কুলের উদ্বোধনী সভাতে ঐ স্কুলের শিক্ষক তারাপ্ৰসাদ চক্ৰবৰ্তীর সুরে গাওয়া হয়েছিল। পরবর্তীকালে সুরকার প্রফুল্লচন্দ্র বরুয়ার সুরে ডিব্রুগড়ের অসম সাহিত্য সভাতে এই গান গাওয়া হয়। পরবর্তীকালে কমলাপ্ৰসাদ আগওয়ালার সুরে গানটি গাওয়া হয়। এছাড়াও এই সঙ্গীতের সুর দেন কবি ও গীতিকার পাৰ্বতী প্ৰসাদ বরুয়া ও ইন্দ্ৰেশ্বর বরঠাকুর।
২০১৩ সালের নভেম্বর মাসে এই গান সম্পর্কে এক বিতৰ্ক শুরু। তথ্য জানার অধিকার আইনের অধীনে গোলাঘাটের অরূপ বল্লভ গোস্বামী বলে এক ব্যক্তির আবেদনের ভিত্তিতে এই তথ্য প্রকাশ্যে আসে যে, "অ' মোর আপোনার দেশ"কে সরকারিভাবে জাতীয় সঙ্গীতের মৰ্যাদা প্ৰদান করা হয়নি। অবশ্য, এই তথ্য প্ৰকাশের পরে অসম সরকার গানটিকে সরকারিভাবে 'রাজ্যিক জাতীয় সঙ্গীত'-এর মৰ্যাদা দেওয়ার জন্য কাৰ্যব্যবস্থা গ্ৰহণ করেছেন।
শঙ্খ

শঙ্খ (, ) হলো একজাতীয় বড় আকৃতির সামুদ্রিক শামুক। এর খোল দিয়ে অলঙ্কার, বাদ্যযন্ত্র, ইত্যাদি তৈরি করা হয়। এদের অন্যান্য নামের মধ্যে রয়েছে শাঁখ, শাখ, কম্বু প্রভৃতি।
শঙ্খধ্বনি একটি বিশেষ্য পদ যার অর্থ শঙ্খের শব্দ। শঙ্খ শব্দটি এসেছে দুটি সংস্কৃত শব্দ 'শাম' ও 'খাম' থেকে। 'শাম' শব্দের অর্থ শুভ এবং 'খাম' শব্দের অর্থ জল। এই শব্দের মিলনে সৃষ্টি হয়েছে 'শঙ্খম' শব্দটি।
হিন্দু ধর্মের বিভিন্ন কর্মকাণ্ডের সাথে শঙ্খ ওতোপ্রতোভাবে জড়িত। হিন্দু সধবা রমণীরা হাতে শঙ্খ দিয়ে তৈরী "শাখা" পরে। বিভিন্ন পূজা-পার্বণ এবং শুভ কাজের শুরুতে বিশেষভাবে কাঁটা শঙ্খের বাঁশি বাজানো হয়। হিন্দু ধর্মে শঙ্খের ধ্বনি পবিত্র বলে ধরা হয়। পূজা অর্চনা, পুত্রসন্তানের জন্ম, অন্নপ্রাশন, শ্মশানযাত্রা ইত্যাদি সময়ে শঙ্খধ্বনি করা হয়। কুরুক্ষেত্র যুদ্ধে পঞ্চপান্ডব ও শ্রীকৃষ্ণের ঠোঁটে শঙ্খধ্বনি ধ্বনিত হয়। দেবী দুর্গার হাতেও শঙ্খ দেখা যায়।
সুজাউদ্দিন খান

সুজা উদ্দিন মুহাম্মদ খাঁ ছিলেন বাংলার একজন নবাব। তিনি মুর্শিদ কুলি খাঁ'র কন্যা জয়নব উন-নিসা বেগম ও আজমত উন-নিসা বেগমকে বিয়ে করেছিলেন। তার তৃতীয় স্ত্রীর নাম দুরদানা বেগম সাবিহা। ৩০শে জুন ১৭২৭ সালে তার শ্বশুর মুর্শিদ কুলি খানের মৃত্যুর পর তিনি নবাব সিংহাসনে আরোহণ করেন।
তিনি দেক্কানের বুরহানপুরে মির্জা সুজা উদ্দিন মুহাম্মদ খান (মির্জা দেক্কানী) নামে জন্মগ্রহণ করেন। তার পিতার নাম নবাব জান মুহাম্মদ খান (মির্জা নূর উদ্দিন খান)। তিনি ১৭১৯ সালে ওড়িশার সুবেদার (প্রাদেশিক শাসক) হিসেবে নিয়োগ পান। এছাড়াও তিনি ১৭২৭ সালের জুলাইয়ে বাংলা ও ১৭৩১ সালে বিহারের সুবেদার হিসেবে নিয়োগ পেয়েছিলেন। সুবেদার উপাধিটি মুঘল শাসনামল থেকে প্রচলিত। বুরহানপুরে সুজা প্রথম মুর্শিদ কুলি খানের সংস্পর্শে আসেন, যিনি শহর থেকে উৎপত্তি লাভ করেন। তিনি পরবর্তী কন্যা জিনাত উন-নিসাকে বিয়ে করেন যাদের সরফরাজ খান নামে পুত্র ছিল।
সরাসরি উত্তারাধীকারী না থাকায় মুর্শিদ কুলি খান তার নাতি সুজাউদ্দিনের পুত্র সরফরাজ খানকে সিংহাসনের জন্য মনোনীত করেন। মুর্শিদ কুলি খান ১৭২৭ সালে মৃত্যুবরণ করনে ও সরফরাজ খানের সিংহাসন লাভের উপক্রম হয়।
এদিকে সুজা উদ্দিন ছিলেন ওড়িশার সুবেদার ও তার ডেপুটি ছিলেন আলীবর্দী খাঁ। মুর্শিদ কুলি খান সাধারনত সুজা উদ্দিনের জনগনের জন্য গৃহীত সর্বব্যাপী নীতিকে সমর্থন করতেন না। পূর্বের পরিকল্পনা অনুযায়ী যখন সরফরাজ খানকে সিংহাসনের উত্তারীধার হিসেবে ঘোষণা করা হয় তখন সুজাউদ্দিন নিজ পুত্রের অধীনে চাকরি করতে বিরক্ত ছিলেন। আলীবর্দী খাঁ ও তার ভাই হাজি, সুজা উদ্দিনকে বলেন এই পদের জন্য তিনিই সবচেয়ে উত্তম ব্যক্তি। আলীবর্দী খাঁ ও হাজির সাহায্যে সুজাউদ্দিন সিংহাসন দখলের প্রস্তুতি নিতে থাকেন। এছাড়াও তিনি মুঘল সম্রাট মুহাম্মদ শাহ-এর সাহায্য পেয়েছিলেন, সম্রাট তাকে সাহায্য করার জন্য প্রস্তুত ছিলেন। পরবর্তীতে তিনি বাংলার নবাবদের রাজধানী মুর্শিদাবাদের দিকে এক বিশাল সৈন্যবাহিনী নিয়ে গমন করেন। পরিবারের মধ্যে কলহ এড়ানোর জন্য তখন মুর্শিদ কুলি খানের স্ত্রী বৈঠক করেন ও সরফরাজ খান পিতা সুজাউদ্দিনকে সম্মান প্রদর্শনপূর্বক সিংহাসনে বসতে অস্বীকৃতি জানায়। ১৭২৭ সালের আগস্টের দিকে সুজা উদ্দিন পরিপূর্ণভাবে সিংহাসন লাভ করেন ও বাংলার দ্বিতীয় নবাব হিসেবে প্রতিষ্ঠা পান।
সুজাউদ্দিনকে সমর্থন করার স্বীকৃতি স্বরূপ তিনি মুঘল সম্রাটের কাছে বিপুল পরিমাণ উপঢৌকন পাঠান। মুঘল সম্রাট মুহাম্মদ শাহ পরিবর্তে তাকে মুতামুল মুলক (দেশের কর্তা), সুজাউদৌলা (রাষ্ট্রের নায়ক) ও আসাদ জং (যুদ্ধের সিংহ) উপাধিতে ভূষিত করেন। এছাড়াও মুঘল সম্রাট তাকে বিভিন্ন দামি উপঢৌকন দিয়ে সম্মান জানান।
১৭৩২ সালের দিকে নাদের শাহকে নিয়ে একটি উদ্বেগ ছড়িয়ে পরে। সুজাউদ্দিন অসুস্থ হয়ে পড়েন ও মৃত্যুভয়ে তিনি তার পুত্র ও দুরদানা বেগমকে ওড়িশা পাঠিয়ে দেন। এছাড়াও তিনি সরফরাজ খানকে তার উত্তারীকারী হিসেবে মনোনীত করেন। তিনি সবসময় সরফরাজ খানকে হাজি আহমেদ, আলম চাদ ও জগতশেঠের উপদেশ মেনে নিতে বলতেন যদিও সরফরাজ তাদের পছন্দ করতেন না। ২৬শে আগস্ট ১৭৩৯ সালে তিনি মৃত্যুবরণ করেন। তিনি দুই পুত্র ও দুই কন্যা রেখে যান। তাকে মুর্শিদাবাদের রোশনিবাগে সমাধিস্থ করা হয়। তার মৃত্যুর পর পুত্র সরফরাজ খান সিংহাসনে বসেন এবং এ সময়ই নাদের শাহ দিল্লি আক্রমণ করেন।
সুজা উদ্দিন অত্যন্ত সমৃদ্ধিশীল একটি দেশ রেখে যান ও তার পুত্র ভালোভাবেই দেশ পরিচালনা করেন। নাসিরি রাজবংশ আরো ১৩ মাস স্থায়ী ছিল এবং সরফরাজ খানের সাথে সাথে এই রাজবংশেরও সমাপ্তি ঘটে।
১৯৮৮ গ্রীষ্মকালীন অলিম্পিকে বাংলাদেশ

বাংলাদেশ সিউল, কোরিয়ায় অনুষ্ঠিত ১৯৮৮ গ্রীষ্মকালীন অলিম্পিকে অংশগ্রহণ করে। বাংলাদেশ ২টি বিভাগে অংশগ্রহণের জন্য ৬ সদস্যের ক্রীড়া দল প্রেরণ করে।
রবি রামপাল

রবীন্দ্রনাথ রামপাল (; জন্ম: ১৫ অক্টোবর, ১৯৮৪) ত্রিনিদাদ ও টোবাগো’র প্রেসালে জন্মগ্রহণকারী ওয়েস্ট ইন্ডিজ দলের ক্রিকেটার। তিনি হচ্ছেন প্রথম ভারতীয় বংশোদ্ভূত দ্রুতগামী বোলার, যিনি ওয়েস্ট ইন্ডিজের পক্ষে আন্তর্জাতিক পর্যায়ে টেস্ট, একদিনের আন্তর্জাতিক ক্রিকেট এবং টুয়েন্টি২০ আন্তর্জাতিকে প্রতিনিধিত্ব করছেন। পেস এবং সঠিক মানের নিখুঁত বোলিং ভঙ্গীমার দরুন চিহ্নিত হয়ে আছেন। বেশ কয়েক বছর ধরে জেরোমি টেলরের সাথে ওয়েস্ট ইন্ডিজের বোলিং আক্রমণে নেতৃত্ব দিচ্ছেন। এছাড়াও তিনি ইন্ডিয়ান প্রিমিয়ার লিগে রয়্যাল চ্যালেঞ্জার্স ব্যাঙ্গালোরের পক্ষে ২০১৩ সালের নিলামে অংশগ্রহণ করে চুক্তিবদ্ধ হন।
২০০২-০৩ মৌসুমের ওয়েস্ট ইন্ডিজের ঘরোয়া ক্রিকেটে ছয়টি খেলায় অংশগ্রহণ করে ১৮ উইকেট লাভ করেন যা কেবলমাত্র মারলন ব্ল্যাকের চেয়ে বেশি ছিল। ২০০৩-০৪ মৌসুমে ওয়েস্ট ইন্ডিজের অনূর্ধ্ব-১৯ ক্রিকেট দলের হয়ে রেড স্ট্রিপ বোলে অনুষ্ঠিত একদিনের ক্রিকেট প্রতিযোগিতায় অংশগ্রহণ করেন। দলের পক্ষে তিনি শীর্ষস্থানীয় উইকেট সংগ্রহকারী ছিলেন যা নিকটতম খেলোয়াড়ের চেয়ে দ্বিগুণ ছিল।
প্রতিযোগিতা শেষে রামপাল ওয়েস্ট ইন্ডিজ দলে প্রতিনিধিত্ব করার জন্য অক্টোবর-নভেম্বরে জিম্বাবুয়ে সফরে ডাক পান। কিন্তু প্রথম খেলায় তিনি কোন উইকেট লাভ করতে পারেননি। ৩০ ওভারে ১৩টি নো-বল দিয়েছিলেন। ফলে, দুই টেস্ট ম্যাচের কোনটিতেই তার অংশগ্রহণের সুযোগ ঘটেনি। তবে, একদিনের প্রস্তুতিমূলক খেলায় জিম্বাবুয়ে এ দলের উদ্বোধনী ব্যাটসম্যান ডিওন ইব্রাহিমসহ দুইজনের উইকেট দখল করায় পাঁচটি খেলার চারটিতে অংশগ্রহণ করেন। ঘটনাক্রমে তিনি কোন উইকেট লাভে ব্যর্থ হলে দল চূড়ান্ত খেলায় জয়ী হয়ে সিরিজ ৩-২ ব্যবধানে জয় করে। তার এ ব্যর্থতায় তিনি ওয়েস্ট ইন্ডিজের সর্বাপেক্ষা ব্যয়বহুল বোলিং করেন, যিনি কমপক্ষে চার ওভার বোলিং করেও কোন উইকেট পাননি।
১৮৯৬ গ্রীষ্মকালীন অলিম্পিকে ইতালি

ইতালি হতে একজন প্রতিযোগী ১৮৯৬ গ্রীষ্মকালীন অলিম্পিক-এ অংশগ্রহণ করে। ১৮৯৬ সালের অলিম্পিকে অংশ নিয়ে পদক জয়ে ব্যর্থ হওয়া চারটি দেশের একটি ছিল ইতালি; সুইডেন, চিলি এবং বুলগেরিয়া ছিলো অপর তিনটি দেশ। ইতালির প্রতিযোগী রিভাবেল্লা শুটিং-এর একটি ইভেন্টে অংশ নেন।
আরেকজন ইতালীয় কার্লো আইরোলদি অ্যাথেন্সে উপস্থিত ছিল। তিনি মিলান থেকে পায়ে হেঁটে এথেন্স ভ্রমণ করেছিলেন, যা ছিল ২৮ দিনের। কিন্তু তাকে অযোগ্য হিসেবে ঘোষণা করা হয় কারণ তিনি পেশাদার ছিলেন না এবং এর আগের বছর তিনি মিলান-বার্সেলোনা শরীরচর্চা ইভেন্টে প্রাইজমানি পেয়েছিলেন।
জুজেপ্পে রিভাবেল্লা ৮৪৫ এর কম স্কোর করেন এবং তার অবস্থান ১৪তম থেকে ৪১তম এর মধ্যে ছিল।
গোল-ই-আফরোজ কলেজ

গোল-ই-আফরোজ সরকারি কলেজ বাংলাদেশের নাটোর জেলার সিংড়া উপজেলায় অবস্থিত একটি আবাসিক সহশিক্ষা সংবলিত উচ্চ শিক্ষাপ্রতিষ্ঠান। এটি বাংলাদেশের স্বাধীনতা যুদ্ধের পূর্বে ১৯৭০ সালে প্রতিষ্ঠিত হয় এবং ১৯৮৬ সালে সরকারিকৃত করা হয়।
রাজশাহীর সিংড়া-নাটোর পরিবারের একজন সদস্য এবং গুলবদন বেগম ও সামেজ উদ্দীন আহমদের কন্যা বেগম গোল-ই-আফরোজের নামে এই কলেজটি প্রতিষ্ঠিত হয়। তিনি নাটোরের শেষ জমিদার জালালউদ্দীন মির্জার নাতনী এবং এম এম রহমতউল্লাহ্‌র স্ত্রী।
এটি ঐতিহ্যবাহী সিঙ্গনাটোর পরিবারের একটি বেসরকারি কলেজ হলেও, ১৯৮৬ সালে, তখনকার রাষ্ট্রপতি ও সাবেক সামরিক শাসক এইচ এম এরশাদ এটিকে সরকারীকরণ করেন। তখন থেকেই এটি বাংলাদেশ সরকারের শিক্ষা মন্ত্রণালয়ের অধীনে রয়েছে।
সিংড়ানাটোর পরিবার

সিংড়ানাটোর পরিবার বাংলাদেশের রাজশাহী অঞ্চলের নাটোর জেলার সিংড়া উপজেলার একটি বিখ্যাত জমিদার পরিবার।
এই পরিবার গোল-ই-আফরোজ কলেজ প্রতিষ্ঠা করেছে।